hotchpotch/miracl-hf-unified huggingface dataset:
দেশী ধান
দেশী ধান বলতে একান্তভাবে একটি বিশেষ জলবায়ু এলাকায় উপলব্ধ ধানকে বোঝায়। এই প্রকার ধান মানুষ নিজের প্রয়োজনেই প্রকৃতি থেকে সংগ্রহ করে নিজের কাছে রেখেছিল। ধানের এই বিবিধ প্রজাতি প্রকৃতির স্বাভাবিক নিয়মে তৈরী হওয়া যা নির্দিষ্ট জলবায়ু এলাকার মধ্যেই সীমাবদ্ধ ও চাষযোগ্য বলে বিবেচিত হ'ত। কিন্তু সারা পৃথিবীজুড়েই চাষব্যবস্থার আমূল পরিবর্তনের ফলে কোন দেশই আর নিজের দেশের ধানের সব জাতকে নিজের কাছে সংরক্ষণ করে রাখতে পারছে না। চাষীদের কাছ থেকে গবেষণা প্রতিষ্টান ঘুরে তা অন্য জল্বায়ু অঞ্চলে চলে যাচ্ছে। উপরন্তু গবেষণা প্রতিষ্টান এই ধানগুলির চারিত্রিক বৈশিষ্টকে বাজারের চাহিদা অনুযায়ী রূপান্তরিত করে দিচ্ছে, যা কাঙ্খিত নয়। এর পরিপ্রেক্ষিতে এখন আর দেশী ধানের প্রজাতির নির্দিষ্ট বিশুদ্ধ গুণাবলীও আর অবশিষ্ট থাকছে না। তদুপরি তথ্যনির্ভর হয়ে একথা বলা যায় যে দুই বাংলার অবস্থা বরং তুলনামূলকভাবে ভালো। যদিও সর্বমোট ৫০০০ প্রজাতির মধ্যে বর্তমানে দুই বাংলা মিলিয়ে ৩০০-র বেশী প্রজাতি আর অবশিষ্ট নেই । বর্তমান চাষ ব্যবস্থায় উচ্চ ফলনশীল ধান চাষকেই যেখানে প্রাধান্য দেওয়া হয় সেখানে দেশী ধানের প্রতি সরকার, গবেষণা প্রতিষ্ঠান বা কৃষকদের অনাগ্রহ খুব স্বাভাবিক ঘটনা ।
সবুজ বিপ্লবের ঠিক আগে ১৯৬০ সালে ভারতে যেখানে ১,০০,০০০- র বেশী দেশীধানের প্রজাতির উল্লেখ পাওয়া যায় সেখানে বর্তমানের চিত্র খুব করুণ । আরো গুরুত্বপূর্ণ বিষয় হচ্ছে যে ভারতে এই ধানের বীজ সংরক্ষণ করে থাকে ক্ষুদ্র ও প্রান্তিক চাষীরা। কিন্তু সরকারী ঔদাসিন্য এবং বাজারের চাহিদার সাথে তাল মেলাতে গিয়ে তারাও আর দেশী ধান সংরক্ষণ করে রাখতে পারছে না। যদিও এখন অনেক জায়গাতেই স্থানীয়ভাবে জলবায়ু পরিবর্তনের প্রভাবে এখন আবার নতুন করে দেশী ধানের প্রয়োজন দেখা যাচ্ছে।
মূলত চার ধরনের ধান প্রকৃতিতে পাওয়া যায় যেমন- ইণ্ডিয়ানা, জাপানিকা, আ্যারোম্যাটিক, গ্লুটিনিয়াস । এরমধ্যে সারা পৃথিবীতে ইণ্ডিয়ানা, ও আ্যারোম্যাটিক ধানের চাহিদাই সব থেকে বেশী।
রজনীগন্ধা (চলচ্চিত্র)
রজনীগন্ধা ১৯৮২ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কামাল আহমেদ। ছায়াছবিটির কাহিনী, চিত্রনাট্য ও সংলাপ লিখেছেন ইসমাইল মোহাম্মদ। এতে প্রধান চরিত্রে অভিনয় করেছেন রাজ্জাক, শাবানা, অঞ্জনা রহমান, আলমগীর, আয়েশা আখতার প্রমুখ।
চলচ্চিত্রটি ১৪ অক্টোবর, ১৯৮২ বাংলাদেশে মুক্তি পায়। এই ছবিতে অভিনয়ের জন্য আয়েশা আখতার ৭ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রী এবং গীত রচনার জন্য মাসুদ করিম শ্রেষ্ঠ গীতিকার বিভাগে পুরস্কার অর্জন করে।
তপন বিলাত থেকে দেশে এসে তার বাবার ব্যবসা দেখাশুনা করছে। তার মাকে তাকে ব্যে দিতে চায় তার ছোটবেলার বান্ধবীর মেয়ে সুধার সাথে। সুধাকে তপনের পছন নয় কিন্তু মায়ের মন রক্ষার্থে তাকে বিয়ে করতে হয়। সুধা নতুন পরিবারে এসে তার কর্তব্য পালন করতে থাকে। অচিরেই সে শাশুরি ও ননদের প্রিয়পাত্র হয়ে ওঠে। পরিবারের সবাই সুধাকে পেয়ে খুশি হলেও খুশি হতে পারে না তপন। তাই সে ছুটে যায় বারবার কেটির কাছে। সুধা কি পারবে তপনকে কেটির কাছ থেকে ফিরিয়ে আনতে!!!ছায়াছবিটির সঙ্গীত পরিচালনা করেছেন আলম খান। গীত রচনা করেছেন মাসুদ করিম। গানে কণ্ঠ দিয়েছেন সাবিনা ইয়াসমিন, রুনা লায়লা ও কাদেরী কিবরিয়া।
জাতীয় চলচ্চিত্র পুরস্কার
সৈয়দ মোদী আন্তর্জাতিক ব্যাডমিন্টন চ্যাম্পিয়নশিপ
সৈয়দ মোদী আন্তর্জাতিক ব্যাডমিন্টন চ্যাম্পিয়নশিপ একটি আন্তর্জাতিক ব্যাডমিন্টন টুর্নামেন্ট যা ভারতে প্রতি বছর অনুষ্ঠিত হয়।
২০০৯ সালে এটি একটি বিডব্লু এফ গ্র্যান্ড প্রিক্স ইভেন্টে পরিণত হয় তারপর থেকে এই টুর্নামেন্ট  লক্ষ্ণৌ এ বাবু বেনারসী দাস ইন্ডোর স্টেডিয়ামে বার্ষিক অনুষ্ঠিত হচ্ছে, যদিও, ২০১০ সালে এটি  অস্থায়ীভাবে হায়দ্রাবাদে স্থানান্তরিত হয়েছিল।
২০১১ সালে এটি বিডব্লু এফ গ্র্যান্ড প্রিক্স গোল্ড টুর্নামেন্টে উন্নীত হয়।
১৯৯১ সালে উত্তরপ্রদেশ ব্যাডমিন্টন অ্যাসোসিয়েশন (UPBA)  টুর্নামেন্টটি কমনওয়েলথ গেমস বিজয়ী সৈয়দ মোদী স্মরণে 'সৈয়দ মোদী মেমোরিয়াল ব্যাডমিন্টন টুর্নামেন্ট' হিসেবে উদ্বোধন করেন।
উদ্বোধনের সময় থেকে ২০০৩ সাল অবধি, এটা ছিল একটি জাতীয় পর্যায়ের টুর্নামেন্ট। ২০০৪ সালে প্রথমবার এটি একটি আন্তর্জাতিক স্তরে আয়োজন করা হয়, যাতে অল্প কিছু বিদেশী অংশগ্রহণ করতে দেখা যায়।
টুর্নামেন্ট ২০০৫ থেকে ২০০৮ সাল অবধি UPBA এবং উত্তর প্রদেশ সরকারের মধ্যে একটি রাজনৈতিক অচলাবস্থার কারণে স্থগিত ছিল, যা উত্তরপ্রদেশ ব্যাডমিন্টন একাডেমীর স্থানান্তরের সঙ্গে শেষ হয়।
জি আর টি গ্রান্ড, চেন্নাই
জি আর টি গ্রান্ড হলো ভারতের চেন্নাই এর টি. নগরে অবস্থিত একটি বিলাসবহুল হোটেল । এটি শহরটিতে অবস্থিত একটি জুয়েলারী সংস্থা জি.আর. থাঙ্গা মালিগাই(পি) লিমিটেড এর মালিকানাধীন ।
হোটেলটিতে ৯টি ফ্লোর ও ১৩৩টি কক্ষ এবং ৬টি স্যুইট রয়েছে । হোটেলটির ফুড এবং বেভারেজ সেকশনে রয়েছে এনি টাইম, একটি ২৪ ঘন্টা খোলা নানা ধরনের খাবারের রেস্টুরেন্ট; কপার পয়েন্ট, একটি ভারতীয় খাবারের রেস্টুরেন্ট যা নিচতলায় অবস্থিত; আজুলিয়া, একটি ভূমধ্যসাগরীয় খাবারের রেস্টুরেন্ট; এবং হাই টাইম, একটি তিন লেভেল বিশিষ্ট বার । নিচতলায় একটি কফি শপও রয়েছে । হোটেলটিতে প্রায় ৭৫০ জন অতিথির ধারনক্ষমতা সম্পন্ন ৮২০০ বর্গফুটের একটি ব্যাংকুইট হল(ভোজকক্ষ) রয়েছে । এছাড়াও রয়েছে ২৫০ জন লোকের ধারনক্ষমতা সম্পন্ন ২৮৫০ বর্গফুটের সাউদার্ন ক্রাউন হল, ৩৫০ জন অতিথির ধারনক্ষমতা সম্পন্ন ৩৩৩৩ বর্গফুটের ম্যারিগোল্ড হল এবং ১৫০ জন অতিথির ধারনক্ষমতা সম্পন্ন ২০০০ বর্গফুটের গুলমহর হল ।
২০০১ সালের ডিসেম্বরে হোটেলটি আইএসও ৯০০১:২০০০ সার্টিফিকেট লাভ করে ।
কামায়নি এক্সপ্রেস
কামায়নি এক্সপ্রেস (ট্রেন নম্বর ১১০৭১/১১০৭২) হলো ইন্ডিয়ান রেলওয়ে দ্বারা পরিচালিত একটি ডেইলি এক্সপ্রেস ট্রেন যা মুম্বাই লোকমান্য তিলক টার্মিনাস স্টেশন এবং বারাণসী রেলওয়ে স্টেশন এর মধ্যে চলাচল করে থাকে । এটি সেন্ট্রাল রেলওয়ের একমাত্র ট্রেন যা মুম্বাই হতে ভূপাল হয়ে বারাণসী চলাচল করে থাকে ।
২০১৫ সালের ৪ আগস্ট ট্রেনটি মধ্যপ্রদেশের হাড্রায় দুর্ঘটনায় পতিত হয় ।
ট্রেনটি প্রতিদিন মুম্বাই এর লোকমানিয়া তিলক টার্মিনাস স্টেশন এবং বারাণসী জংশন হতে চলাচল করে, প্রতিদিন প্রায় ৩০ ঘন্টা ৪৫ মিনিট সময়ে প্রায় ১৬৩৬ কিলোমিটার(১০১৭ মাইল)পথ চলাচল করে থাকে ।
ট্রেনটি ৪৩টি স্টেশনের মধ্য দিয়ে চলাচল করে থাকে, এর মধ্যে রয়েছে থানে, নাসিক, ভূষাবল, ভূপাল এবং এলাহাবাদ ও অন্যান্য ।
কামায়ানি এক্সপ্রেস এর সাথে অন্য কোনো ট্রেন এর সাথে বগি শেয়ারিং অ্যারেঞ্জমেন্ট নেই । ট্রেনটি ডাব্লিউএপি-৪ লোকোমোটিভ ইঞ্জিন এর মাধ্যমে মুম্বাই লোকমানিয়া তিলক টার্মিনাস স্টেশন হতে কাটনি রেলওয়ে স্টেশন এবং কাটনি রেলওয়ে স্টেশন হতে ডাব্লিউডিএম-৩এ লোকোমোটিভ ইঞ্জিন এর মাধ্যমে বারাণসী রেলওয়ে স্টেশন পর্যন্ত চালিত হয় । ট্রেনটির ১১টি স্লিপার, ৪টি শীতাতপ নিয়ন্ত্রিত বগি এবং ৬টি সাধারন শ্রেণির কোচ রয়েছে ।
ডোনাল্ড হেণ্ডারসন
ডোনাল্ড আইন্সলে "ডি এ" হেন্ডাসন (৭ সেপ্টেম্বর ১৯২৮ - ১৯ অগাস্ট ২০১৬) ছিলেন স্মলপক্স নির্মূল করার প্রধান কারীগর। অ্যামেরিকান এই চিকিৎসকের ১০ বছরের (১৯৬৭-১৯৭৭) ঐকান্তিক প্রচেষ্টায় সারা পৃথিবী থেকে স্মলপক্সের নিরসন হয় এবং বাচ্চাদের মধ্যে এই রোগ থেকে বাঁচতে টিকাকরণ শুরু হয়। পরবর্তী জীবনে তিনি "জন হপকিন্স স্কুল অব পাবলিক হেল্থ"-এ ডিন হিসাবে ১৯৭৭-১৯৯০ পর্যন্ত কাজ করেন। তিনি ২০০২ সালে আমেরিকার সর্বোচ্চ সম্মান প্রেসিডেন্সিয়াল মেডেল লাভ করেন।
২০১৬ ম্যাসেডোনিয়ার বন্যা
আগস্ট ২০১৬ সালে  ম্যাসেডোনিয়া প্রজাতন্ত্রের পশ্চিম ও উত্তর-পশ্চিম অংশে বেশ কিছু ঝড় বৃষ্টি আছড়ে পড়ে। ৬ আগস্ট ২০১৬, একটি ঝড়ের সঙ্গে প্রবল বাতাস ও বন্যার আঘাতে স্কোপজে এবং দেশের পশ্চিম অংশে অন্তত ২১ জন নিহত এবং কয়েক ডজন আহত বা নিখোঁজ হয়
৬ আগস্ট ২০১৬র  বিকেল  সিইডিটি ৫টা ৩০ মিনিটে রাজধানী স্কোপিজে ভারী বৃষ্টি শুরু হয় ফলসরূপ প্রবল বাতাস ও বন্যা হয়। মাঝখানে রাত প্রায় ৩:৩০ নাগাদ দুর্যোগ তুঙ্গে হয়ে, পরদিন সকাল ৯:৩০ নাগাদ বৃষ্টি বন্ধ হয়। ম্যাসেডোনিয়া-র আবহাওয়া দপ্তরের খবর অনুযায়ী স্কোপজেতে ২ ঘন্টায় ৯৩ লিটার প্রতি বর্গ মিটার(১.৯ ইম্প গালন/বর্গ ফুট) বৃষ্টিপাত হয়েছিল, যা পুরো আগস্ট  মাসের গড় বৃষ্টিপাতের সমতুল্য, কিছু কিছু প্রভাবিত  এলাকায় জলস্তর  ১.৫মিটার(৪ ফুট ১১ইঞ্চি) উচ্চতায় পৌঁছেছিল, যেখানে ম্যাসেডোনিয়ার পুলিশ ও সেনাবাহিনী দ্বারা বেঁচে থাকা এবং অন্যান্য ক্ষতিগ্রস্তদের জন্য চিরুনি তল্লাসি করা হয়। আবহাওয়া দপ্তরের প্রতিবেদন যে ঝড়ের প্রথম দুই ঘন্টায় ৮০০র বেশী বজ্রপাত রেকর্ড করা হয়, যা আগামী পাঁচ ঘণ্টা চলতে থাকে। অন্তত ২১ জন মারা যান, আরও কয়েক ডজন আহত বা নিখোঁজ হন। স্থানীয় প্রতিবেদনের খবর অনুযায়ী ৬৫ বার শহরের মধ্যে অ্যাম্বুলেন্স ডাকতে হয়, ২০ টিরও বেশি মানুষের চিকিত্সা করা হয় এবং সেনাবাহিনীর সাহায্য নেওয়া হয়। শহরের উত্তর-পূর্ব দিকের তিনটি গ্রাম ধ্বসের কারণে বিচ্ছিন্ন হয়ে পড়ে।
উপ-প্রধানমন্ত্রী নিকোলা টোডরভ ঝড়টিকে একটি "অভূতপূর্ব অনুপাতের বিপর্যয়কারী ঘটনা" আখ্যা দেন এবং বলেন যে মৃতের সংখ্যা আরও বাড়তে পারে। স্কোপজের মেয়র কসে ট্রাজানোভস্কি বলেন, এই শহরে এমন একটি দুর্যোগ আগে ঘটেনি। সরকার জরুরি অবস্থা ঘোষণা করেন এবং ৮ আগস্ট জাতীয় শোক দিবস ঘোষণা করা হয়।
কুরুং কুমে জেলা
কুরুং কুমে জেলা (Pron:/kʊˈɹʌŋ kʊˈmi) (ইংরেজি ভাষায়: Kurung Kumey district) ভারতের উত্তরপূর্বাঞ্চলীয় রাজ্য অরুণাচল প্রদেশের ১৭ টি জেলার মধ্যে একটি, যার জেলা সদর হচ্ছে কোলরিং।
এই জেলাটির নাম জেলার উপর দিয়ে প্রবাহি দুই প্রধান নদী কুরুং এবং কুমে থেকে উদ্ভূত হয়েছে। পৌরাণিক মতে, কুরুং এবং কুমে নদী দুই বোন ছিলেন। বিয়ের সময় কুরুং পিতার অনুমতিতে পালিয়ে বিয়ে করেন এবং অন্য়দিকে কুমে পিতার মতানুসারে বিয়ে করেন। এতে পিতা ক্রুদ্ধ হয়ে কুরুং-এর উপর চিৎকার করেন ও  ছাই ছুড়ে ফেলেন, ফলে কুরুংদৌরাত্ম্যপূর্ণ হুঙ্কারে প্রবাহিত হন এবং অন্য়দিকে কুমের  প্রবহমাণ নীরবে এবং স্পষ্ট ।
অঞ্চল বর্তমান জেলা দখল করে
১৯১৪ সনে উত্তর-পূর্ব সীমান্ত এলাকার অংশ হয়ে ওঠে। ১৯৫৪ সনে এটা সুবানসিড়ি সীমান্ত বিভাগের অংশ হয়ে ওঠে, যা পরবর্তীতে নিম্ন সুবনসিরি জেলাতে নামকরণ করা হয়। ১ এপ্রিল ২০০১ খ্রিষ্টাব্দে নিম্ন সুবনসিরি জেলাকে দ্বিখণ্ডিত করে এই জেলাটি তৈরি করা হয়।
এই জেলায় চারটি অরুণাচল প্রদেশ বিধানসভা কেন্দ্র রয়েছে যথাঃ(১)পলিন, (২) ন্যাপিন, (৩) তালি ও (৪) কোলোরিয়াং। এগুলো র অংশ।
ভারতীয় আদমশুমারি ২০১১ মতে  কুরুং কুমে জেলার মোট জনসংখ্যা ৮৯,৭১৭, প্রায় সিসিলি দেশের সমতুল্য. জনসংখ্য়ার ভিত্তিতে এটির স্থান ভারতবর্ষে ৬১৭তম (৬৪০ -এর মধ্য়ে)   এখানে জনবসতির ঘনত্ব প্রতি বর্গ কিলোমিটারে প্রায় ১৫ জন (৩৯ প্রতি বর্গমাইল)।  ২০০১ থেকে ২০১১ অর্থাত এক দশকে জেলাটিতে মোট জনসংখ্যা বৃদ্ধির হার ১১১.০১ শতাংশ। কুরুং কুমে জেলাতে, প্রতি ১০০০ পুরুষে ১০২৯ মহিলা লিঙ্গ অনুপাত রয়েছে এবং সাক্ষরতার হার ৫০.৬৭%। ভৌগোলিক অঞ্চল এবং মানুষদের জনসংখ্যার দিক থেকে কুরুং কুমে জেলার ন্যাপিন চক্রের অধীনস্থ হিয়া গ্রাম বৃহত্তম গ্রাম ।
পাঙ্গা বহুমূখী উচ্চ বিদ্যালয়
পাঙ্গা রানীলক্ষী প্রিয়া বহুমুখী উচ্চ বিদ্যালয় একটি কুড়িগ্রাম জেলার রাজারহাট উপজেলার ছিনাই ইউনিয়নের পাঙ্গা বাজারে অবস্থিত। ১৮ শতকের প্রথম দিকে পাঙ্গার রাজার শেষ জমিদার স্থানীয় উন্নয়ন আর্থে ৫ একর জমি বিদ্যালয়ের জন্য দান করেন। তম্মোধ্যে বিদ্যালয়টি নির্মাণ করেন ২ একর জমির উপর। বাকি জমি বিদ্যালয় ফান্ডের জন্য রাখা হয়।
মালদা মেডিকেল কলেজ এবং হাসপাতাল
মালদা মেডিকেল কলেজ এবং হাসপাতাল হল পশ্চিমবঙ্গ সরকার দ্বার পরিচালিত মালদা শহরে অবস্থিত একটি মেডিকেল কলেজ।২০১১ সালে মেডিকেল কলেজটি প্রতিষ্ঠিত হয়। এই কলেজটি পশ্চিমবঙ্গ স্বাস্থ এবং বিজ্ঞান বিশ্ববিদ্যালয় অধিনে পরিচালিত ।কলেজটি মেডিকেল কাউনসিল ওফ ইন্ডিয়া (এমসিআই) দ্বারা অনুমদিত।।পশ্চিমবঙ্গ যুগ্ম প্রবেশিকা পরিক্ষার (wbjee) মাধ্যমে কলেজটিতে ছাত্র ছাত্রী ভর্তী নেওয়া হয়।এর্তমানে কলেজটিতে এমবিবিএস এর ১০০ টি আসন আছে।
ফরিদ আলী
ফরিদ আলী (৭ এপ্রিল, ১৯৪৫ - ২২ আগস্ট, ২০১৬) ছিলেন একজন বাংলাদেশী বর্ষীয়ান অভিনেতা। তিনি ১৯৬২ সালে "কনে দেখা" নাটক দিয়ে তার অভিনয় জীবন শুরু করেন। পরে ১৯৬৬ সালে আমজাদ হোসেন পরিচালিত "ধারাপাত" দিয়ে তাঁর চলচ্চিত্রে অভিষেক হয়।
ফরিদ আলীর জন্ম ১৯৪৫ সালের ৭ এপ্রিল ঢাকায়। ১৯৫৬ সালে এস.এস.সি পরীক্ষা দেবার কথা থাকলেও তা আর শেষ পর্যন্ত দেয়া হয়নি।
১৯৬২ সালে শহীদুল আমীনের লেখা "কনে দেখা" নাটকে অভিনয় দিয়ে তাঁর অভিনয়যাত্রা শুরু হয়। পরে ১৯৬৪ সালে মুনীর চৌধুরী রচিত "একতালা দুতলা" টেলিভিশন নাটকে অভিনয় করেন। তাঁর লেখা প্রথম টেলিভিশন নাটক "নবজন্ম"। ১৯৬৬ সালে আমজাদ হোসেনের "ধারাপাত" ছবিতে অভিনয়ের মধ্য দিয়ে ফরিদ আলীর চলচ্চিত্রে অভিষেক হয়।
ফরিদ আলী দীর্ঘদিন ফুসফুস, হৃদযন্ত্রসহ বিভিন্ন শারীরিক জটিলতায় ভুগে ২০১৬ সালের ২২ আগস্ট ঢাকার জাতীয় হৃদরোগ ইনস্টিটিউট এ মৃত্যুবরণ করেন।
লু শিয়াওচুন
লু শিয়াওচুন (; জন্ম: ২৭ জুলাই, ১৯৮৪) হুপেই এলাকায় জন্মগ্রহণকারী বিশিষ্ট চীনা ভারোত্তোলক। তিনি সাবেক অলিম্পিক চ্যাম্পিয়ন। এ পর্যন্ত তিনবার বিশ্ব চ্যাম্পিয়নের শিরোপা লাভ করেছেন। এছাড়াও ৭৭ কেজি ওজন শ্রেণীতে স্ন্যাচ ও সর্বমোট - উভয় বিভাগে বর্তমান বিশ্ব ও অলিম্পিক রেকর্ডের অধিকারী তিনি। তন্মধ্যে স্ন্যাচে ১৭৭ কেজি এবং সর্বমোট ৩৮০ কেজি উত্তোলন করেন। প্রচলিত স্প্লিট জার্কের পরিবর্তে স্কুয়াট জার্ক প্রযুক্তি ব্যবহার করে থাকেন তিনি।
২০০৩ সালে হুপেইয়ে অনুষ্ঠিত জাতীয় ভারোত্তোলন চ্যাম্পিয়নশীপে অংশ নেন। ঐ প্রতিযোগিতায় ৬৯ কেজি বিভাগে অংশ নিয়ে ব্রোঞ্জপদক লাভ করেন। একই বছর অসাধারণ ক্রীড়াশৈলী প্রদর্শনের দরুণ চীনা জাতীয় দলের সদস্যরূপে অন্তর্ভুক্ত হন। ২০০৬ সালে কাঁধে ও পায়ে আঘাতপ্রাপ্তির ফলে জাতীয় দল থেকে বাদ পড়েন। ২০০৮ সালের গ্রীষ্মকালীন অলিম্পিকের পর তিনি পুণরায় জাতীয় দলের সদস্য হন ও কোচ ইউ জাইয়ের তত্ত্বাবধানে প্রশিক্ষণে অংশ নিতে থাকেন।
২০১২ সালের গ্রীষ্মকালীন অলিম্পিকে ৭৭ কেজি ওজন শ্রেণীতে সর্বমোট ৩৭৯ কেজি ভার উত্তোলন করেন। তন্মধ্যে স্ন্যাচে ১৭৫ কেজি বিশ্ব ও অলিম্পিক রেকর্ডবিশেষ। স্ন্যাচ পর্যায়ে বিঘ্ন সৃষ্টির ফলে তৃতীয় প্রচেষ্টায় ১৭৭ কেজি উত্তোলন করতে ব্যর্থ হন।
২০১৩ সালের বিশ্ব ভারোত্তোলন চ্যাম্পিয়নশীপে ৭৭ কেজি ওজন শ্রেণীতে ৩টি স্বর্ণপদক জয় করেন। স্ন্যাচে ১৭৬ কেজি তুলে তিনি নিজের রেকর্ড ভেঙ্গে ফেলেন। এছাড়াও ক্লিন অ্যান্ড জার্ক বিভাগে ২০৪ কেজি উত্তোলন করে সর্বমোট ৩৮০ কেজির নতুন বিশ্বরেকর্ডের অধিকারী হন।
হুপেই প্রদেশের কিয়ানজিয়াং সিটির প্রশাসনিক গ্রামে তার জন্ম। বাবা লু ইউয়ানসহ পরিবারের বাদ-বাকি সদস্যরা কৃষিকাজের সাথে জড়িত ছিলেন। ১৩ বছর বয়সে স্থানীয় ক্রীড়া বিদ্যালয়ে ভারোত্তোলক হিসেবে প্রশিক্ষণ নিতে থাকেন। এরফলে গ্রামীণ পরিবেশের দারিদ্র্যতা থেকে মুক্তি পাবার সুযোগ ঘটে তার। ১৯৯৯ সালে অর্থনৈতিক অস্বচ্ছলতা থেকে লুইয়ের পরিবারকে সহায়তাকল্পে কোচ ডেংলিং হু তাকে প্রাদেশিক দলের সদস্যরূপে যোগদান করান।
ডিসেম্বর, ২০১৩ সালে সাবেক আন্তর্জাতিক ভারোত্তোলক ও দীর্ঘদিনের বান্ধবী গু জিঙানের সাথে পরিণয়সূত্রে আবদ্ধ হন। পরবর্তীতে আগস্ট, ২০১৪ সালে এ দম্পতির সন্তান জন্মগ্রহণ করে।
টোটাল হারমোনিক ডিস্টর্শন অ্যানালাইজার
টোটাল হারমোনিক ডিস্টর্শন অ্যানালাইজার সাইনওয়েভের টোটাল হারমোনিক গণনা করে।এর তিনটি অংশ থাকে। ইমপিডেন্স ম্যাচারসহ ইনপুট সেকশন, নচ ফিল্টার ও অ্যামপ্লিফায়ার সেকশন এবং আউটপুট মিটারিং বর্তনী।
শব্দবিজ্ঞান
শব্দবিজ্ঞান বা "ধ্বনিবিজ্ঞান" হচ্ছে আন্তঃশাস্ত্রীয় বিজ্ঞান, যা বায়বীয়, তরল ও কঠিন মাধ্যমের সকল প্রকার যান্ত্রিক তরঙ্গ নিয়ে আলোচনা করে যেমনঃ কম্পন, শব্দ, আলট্রা সাউন্ড এবং ইনফ্রা সাউন্ড। শব্দবিজ্ঞান এর ব্যবহার বর্তমানে সবখানে দেখা যায়। স্পষ্ট শব্দ পেতে ও শব্দের কোলাহল নিয়ন্ত্রণ করতে এর বিকল্প নেই।
খ্রিস্টপূর্ব ষষ্ঠ শতকে, বিখ্যাত গ্রিক দার্শনিক পিথাগোরাস লক্ষ করেন যে কিছু কিছু শব্দগুচ্ছ অন্য শব্দগুচ্ছের তুলনায় আমাদের কাছে বেশি শ্রুতিমধুর মনে হয়, তার মনে প্রশ্ন জাগে কেন এমন হয়, এবং এর উত্তর খুঁজে পান হারমোনিক ওভারটন সিরিজের সাংখ্যিক অনুপাতের মাঝে। তিনি লক্ষ করেন যখন কম্পমান তন্তুগুলো সাংখ্যিক অনুপাতে থাকে (যেমনঃ ২ থেকে ৩, ৩ থেকে ৪), তখন তা বেশি শ্রুতিমধুর হয়, এবং এর সাংখ্যিক মান যত ছোট হবে তত বেশি শ্রুতিমধুর হবে।
চারপত্র মুড়া
চারপত্র মুড়া বাংলাদেশের কুমিল্লা জেলার একটি প্রাচীন প্রত্নতাত্ত্বিক নিদর্শনস্থল। গবেষকদের মতানুসারে এটি বাংলাদেশের অন্যতম প্রাচীন পুরাকীর্তি স্থল; পাহাড়পুর বিহারের পরই এর স্থান।
এটি কুমিল্লা সেনানিবাসের মধ্যস্থলে এবং লালমাই শৈলশিরার উত্তরাংশে ময়নামতীর অবস্থিত।
খনন করার ফলে এই মুড়া থেকে একটি ক্ষুদ্র হিন্দু পীঠস্থান বা মন্দিরের (৪৫.৭ মি × ১৬.৮ মি) অস্তিত্ব পাওয়া যায়।
অয়লারের সূত্র
অয়লারের সূত্র জটিল বিশ্লেষণের একটি গাণিতিক সূত্র যা ত্রিকোণমিতিক ফাংশন এবং জটিল সূচকীয় ফাংশনগুলির মধ্যে মৌলিক সম্পর্ক স্থাপন করে। এ সূত্রটির নামকরণ করা হয় বিখ্যাত গণিতবিদ লিওনার্দ অয়লারের নামানুসারে। এ সূত্রানুসারে যে কোন বাস্তব সংখ্যা formula_1 এর জন্য,
যেখানে formula_3 হল প্রাকৃতিক লগারিদমের ভিত্তি, formula_4 কাল্পনিক সংখ্যার একক , formula_5 হল ত্রিকোণমিতিক কোসাইন ও সাইন ফাংশন এবং formula_1 রেডিয়ানে প্রকাশিত। এই জটিল সূচকীয় ফাংশনটি কখনও কখনও formula_7 ("cosine plus i sine") দ্বারাও চিহ্নিত করা হয়। formula_1 যদি জটিল সংখ্যা হয় তাহলেও সূত্রটি বৈধ এবং তাই কিছু লেখক অয়লারের সূত্র হিসাবে এই সাধারণ জটিল সংস্করণটি বোঝায়।
অয়লারে সূত্রে formula_9 বসিয়ে পাই , formula_10, যা অয়লারের অভেদ নামে পরিচিত।
যেখানে formula_12 সমাকলন ধ্রুবক। প্রথম লাইনের সমীকরণে formula_13 বসালে formula_14 হয়। শেষ সমীকরণে formula_13 এবং formula_14 বসিয়ে formula_17 পাওয়া যায়।
সুতরাং,
অজয় শর্মা
অজয় কুমার শর্মা (জন্ম ৩ এপ্রিল ১৯৬৪, দিল্লী) একজন প্রাক্তন ভারতীয় ক্রিকেটার। তিনি প্রথম-শ্রেণীর ক্রিকেটে প্রচুর রান করেন, প্রধানত দিল্লির হয়ে, ৬৭.৪৬ গড়ে তিনি ১০,০০০-এরও বেশি রান করেন। প্রথম শ্রেণীর ক্রিকেটে কমপক্ষে ৫০ ইনিংস খেলেছেন এমন ধরলে, মাত্র তিনজন খেলোয়াড়ের (স্যার ডোনাল্ড ব্র্যাডম্যান, বিজয় মার্চেন্ট ও জর্জ হ্যাডলি) বেশি গড় আছে।
তেজগাঁও শিল্পাঞ্চল
তেজগাঁও শিল্পাঞ্চল এলাকা থানা (ঢাকা মেট্রোপলিটন) আয়তন: ৪.৩৮ বর্গ কিমি। অবস্থান: ২৩°৪৫´ থেকে ২৩°৪৬´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। সীমানা: উত্তরে গুলশান থানা, দক্ষিণে রমনা ও তেজগাঁও থানা, পূর্বে গুলশান, রামপুরা ও রমনা থানা, পশ্চিমে তেজগাঁও ও ক্যান্টনমেন্ট থানা। "প্রশাসন" ২০০৬ সালের ৭ আগস্ট তেজগাঁও শিল্পাঞ্চল থানা গঠিত হয়।
"জনসংখ্যা" ১৭৪৫৯৩; পুরুষ ১০১৮৭৭, মহিলা ৭২৭১৬।
গড় হার  ৬৯.৫৬%, পুরুষ ৭৫.৮%, মহিলা ৬১.০৬%।
বিজি প্রেস উচ্চ বিদ্যালয়, নাখালপাড়া হোসেন আলী উচ্চ বিদ্যালয়, আহসান উল্লাহ ইউনিভার্সিটি অব সায়েন্স অ্যান্ড টেকনোলজি, ঢাকা পলিটেকনিক ইন্সটিটিউট, রাজধানী পলিটেকনিক ইন্সটিটিউট, রাজধানী পলিটেকনিক অ্যান্ড টেক্সটাইল কলেজ, বাংলাদেশ টেক্সাটাইল বিশ্ববিদ্যালয়।
বাংলাদেশ চলচ্চিত্র উন্নয়ন সংস্থা, ভূমিরেকর্ড ও জরিপ অধিদপ্তর, বাংলাদেশ জরিপ অধিদপ্তর, বিজি প্রেস, বাংলাদেশ সিকিউরিটি প্রিন্টিং প্রেস, গভর্নমেন্ট প্রিন্টিং প্রেস, বাংলাদেশ অক্সিজেন কোম্পানি (বিওসি), ৩৩/১কেবি সাব-স্টেশন।
"জনগোষ্ঠীর আয়ের প্রধান উৎস" কৃষি শ্রমিক ০.৬৯%, অকৃষি শ্রমিক ১.৫২%, শিল্প ৫.০৪%, ব্যবসা ২১.৪৯%, পরিবহণ ও  যোগাযোগ ৯.৫৩%, নির্মাণ ৩.৩৫%, ধর্মীয় সেবা ০.১২%, চাকরি ৪৪.৬৪%, রেন্ট এ্যান্ড রেমিটেন্স ১.৫২% এবং অন্যান্য ১১.৭৮%।
বিএসটিআই, ইন্সটিটিউট অব গ্লাস এ্যান্ড সিরামিক্স, কোহিনূর কেমিক্যাল কোম্পানি লিমিটেড, লালবাগ কেমিক্যাল কোম্পানি লিমিটেড, এসিআই কোম্পানি লিমিটেড, ফিনিস কোম্পানি লিমিটেড, নাভানা পেইন্ট, নোভার্টিজ কোম্পানি লিমিটেড, ইনসেপ্টা ফার্মাসিউটিক্যালস লিমিটেড, জেসন ফার্মাসিউটিক্যালস লিমিটেড, ফার্মাদেশ ফার্মাসিউটিক্যালস লিমিটেড, ওরিয়ন ফার্মাসিউটিক্যালস লিমিটেড, গ্যাকো ফার্মাসিউটিক্যালস লিমিটেড, কেন্দ্রীয় ঔষধাগার, এসেনসিয়াল ড্রাগ কোম্পানি লিমিটেড, হক বিস্কুট কোম্পানি লিমিটেড, মিমি চকলেট এ্যান্ড আইসক্রিম কোম্পানি লিমিটেড, নাবিস্কো কোম্পানি লিমিটেড।
ঔষধ, কেমিক্যাল, সিরামিকস, বিস্কুট, চকলেট, আইসক্রীম।
ক্যান্টনমেন্ট থানা
ক্যান্টনমেন্ট, বাংলাদেশের ঢাকা বিভাগর অধীনে ঢাকা জেলার থানা। "প্রশাসন" ক্যান্টনমেন্ট থানা ১৯৭৬ সালে গঠিত হয়।
ক্যান্টনমেন্ট থানা (ঢাকা মেট্রোপলিটন)  আয়তন: ১৪.৪৭ বর্গ কিমি। অবস্থান: ২৩°৪৬´ থেকে ২৩°৫০´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। সীমানা: উত্তরে তুরাগ ও উত্তরা থানা, দক্ষিণে তেজগাঁও শিল্প এলাকা থানা, পূর্বে তেজগাঁও, বিমানবন্দর, খিলক্ষেত, বাড্ডা ও গুলশান থানা, পশ্চিমে কাফরুল ও পল্লবী থানা।
১১৭৪৬৪ জন; পুরুষ ৬৯৬৭৭ জন, মহিলা ৪৭৭৮৭ জন।
শিক্ষার হার ৭০.৩%; পুরুষ ৭৪.৪%, মহিলা ৬৫.৭%। কলেজ ২, মাধ্যমিক বিদ্যালয় ৯, প্রাথমিক বিদ্যালয় ৮, মাদ্রাসা ১০।
আদমজি ক্যান্টনমেন্ট কলেজ, শহীদ বীর উত্তম (লে.) আনোয়ার গার্লস কলেজ।
"আয়ের প্রধান উৎস" কৃষি ১.২১%, অকৃষি শ্রমিক ১.৬৭%, শিল্প ০.৭৭%, ব্যবসা ১৩.৫৯%, পরিবহণ ও  যোগাযোগ ৪.২৫%, নির্মাণ ২.৩৫%, ধর্মীয় সেবা ০.০৭%, চাকরি ৬৩.৯৭%, রেন্ট অ্যান্ড রেমিটেন্স ৩.৮৮% এবং অন্যান্য ৮.২৪%। কৃষিভূমির মালিকানা ভূমিমালিক  ৭৭.৩৮%, ভূমিহীন ২২.৬২। প্রধান কৃষি ফসল শাকসবজি।
তৈরি পোশাক, হস্তশিল্প।
খিল
খিল (সংস্কৃতঃ खिल) সংস্কৃত শব্দ। এর অর্থ পতিত জমি। সংস্কৃত গ্রন্থ নারদস্মৃতি অনুসারে খিল অর্থ তিন বছর ধরে কর্ষিত হয়নি এমন পতিত জমি। ইরান, আফগানিস্তান এবং দক্ষিণ এশিয়ায় খিল নামযুক্ত স্থান-নাম পাওয়া যায়।
বাংলাদেশে খিল প্রত্যয়যুক্ত একটি উপজেলা আছে। যথা,
বালজীন্দার সিং
বালজীন্দার সিং (জন্ম ১৮ সেপ্টেম্বর ১৯৮৬) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতা সম্পন্ন করেন. তিনি ২০১২ লন্ডন অলিম্পিকে ২০ কিলোমিটার হাঁটা প্রতিযোগিতা সম্পন্ন করে যোগ্যতা প্রমাণ করেন. তিনি এই খেলাতে নিজস্ব সর্বোচ্চ সময় ১:২২:১২ এ সম্পন্ন করেন. 
তিনি লন্ডন অলিম্পিকে ৪৩নং অবস্থানে থেকে ১:২৫:৩৯ সময়ে ২০ কিমি হাঁটা সম্পন্ন করেন.
ভারতের পাঞ্জাবের চন্ডীগডের কাছাকাছী মোহালী জেলার দেরা বাসী শহরের বাসিন্দা তিনি. বাঙ্গালোরের স্পোর্টস অথোরিটি অফ ইন্ডিয়ার রামকৃষ্ম গান্ধীর অভিভাবকত্বে তিনি তাঁর খেলার প্রশিক্ষণ নেন.
টিনটিন: দ্য কমপ্লিট কমপ্যানিয়ন
টিনটিন: দ্য কমপ্লিট কমপ্যানিয়ন () লেখক ও সাংবাদিক মাইকেল ফার রচিত টিনটিন-বিষয়ক একটি বই, যেখানে হার্জের বিখ্যাত দুঃসাহসী টিন‌টিন কমিকসের ব্যাপক তথ্য এবং অজানা সাদৃশ্যের বিবরণ সংযুক্ত করা হয়েছে। মূল কমিকসের টুকরো টুকরো ছবি দিয়ে বইটি অলঙ্করণ করা হয়েছে।
তিলোত্তমাসম্ভব কাব্য
তিলোত্তমাসম্ভব কাব্য হল মাইকেল মধুসূদন দত্ত রচিত একটি বিখ্যাত কাব্য। ১৮৬০ সালের মে মাসে এই কাব্যটি প্রথম গ্রন্থাকারে প্রকাশিত হয়। এই কাব্যে কবির নিজ নব্য প্রবর্তিত অমিত্রাক্ষর ছন্দের সফল প্রয়োগ ও সাবলীলভাবে ব্যবহার একে বাংলা সাহিত্যের ইতিহাসে এক অনন্য স্থান দান করেছে।
১৮৬০ খ্রিস্টাব্দে কবির বিখ্যাত "তিলোত্তমাসম্ভব কাব্য" প্রকাশিত হয়।
ভাষায়, ভাবে, ছন্দে, শিল্পরীতিতে এই গ্রন্থখানির নবীনতা অবিসংবাদিত। "তিলোত্তমাসম্ভব"-এর প্রকাশ ভারতচন্দ্রীয় যুগের অবসান ঘোষণা করে।
পায়রা তাপ বিদ্যুৎ কেন্দ্র
পায়রা তাপ বিদ্যুৎ কেন্দ্র হলো বাংলাদেশ এর পটুয়াখালী জেলার কলাপাড়া উপজেলারপায়রায় প্রস্তাবিত একটি তাপ বিদ্যুৎ কেন্দ্র।বিদ্যুৎ কেন্দ্রটির নির্মাণ করবে চীন ও বাংলাদেশ সরকার যৌথ ভাবে।বিদ্যুৎ কেন্দ্রটি পায়রা বন্দর এর কাছে নির্মাণ করা হচ্ছে।বিদ্যুৎ কেন্দ্রটিতে ৬৬০ মেগাওয়াট এর মোট ২ টি ইউনিট নির্মাণ করা হবে ।ফলে বিদ্যুৎ কেন্দ্রটির উৎপাদন ক্ষমতা হবে ১৩২০ মেগাওয়াট।
১৯ই মার্চ ২০১৫ তে পায়রা বিদ্যুত কেন্দ্র স্থাওপ্নের জন্য এনডব্লিউপিজিসিএল এবং সিএমসি এর মধ্যে একটি চুক্তি স্বাক্ষরিত হয়।
কলকাতার শেরিফ
কলকাতার শেরিফ, (Sheriff) কলকাতার একজন বিশিষ্ট নাগরিকের উপর এক বছরের জন্য অর্পিত একটি অরাজনৈতিক ঔপাধিক কর্তৃত্ব। শেরিফের একটি অফিস এবং কর্মী থাকে কিন্তু নির্বাহী ক্ষমতা থাকে না। অগ্রগণ্যতা ক্রমানুসারে, শেরিফ মেয়রের ঠিক পরবর্তী পদ। ভারতের একমাত্র মুম্বই ও কলকাতায় এই ঐতিহ্যবাহী পদটি বজায় আছে। শেরিফের কলকাতা হাইকোর্টে একটি পৃথক অফিস থাকে।
শেরিফ বিভিন্ন শহর সংক্রান্ত কার্যাবলী এবং সম্মেলন সভাপতিত্ব করেন এবং সরকারের বিদেশী অতিথিদের অভ্যর্থনার দায়িত্বে থাকেন।
অমল চক্রবর্তী, একজন শিশুরোগ বিশেষজ্ঞ ১ জানুয়ারি ২০০৬ সালে কলকাতার শেরিফ  হয়েছিলেন।  তিনি বিশিষ্ট ফুটবল খেলোয়াড় চুনী গোস্বামীর থেকে দায়িত্ব গ্রহন করেন।
২০১০ সালে শ্রী উৎপল চট্টোপাধ্যায়, অধ্যাপক আই আই এস ডব্লিউ বি এম কলকাতার শেরিফ হিসেবে দায়িত্ব নেন।
২০১৩ সালে ডঃ স্বপন কুমার ঘোষ একজন উল্লেখযোগ্য চিকিৎসক কলকাতার শেরিফ হিসেবে দায়িত্ব নেন।
এই পদে বহাল থাকা ব্যক্তিগণের মধ্যে রয়েছেন:
কনিষ্ঠ আঙুল
মানুষের হাতের সবচেয়ে ছোট আঙুলকে (ইংরেজিতে pink বা pinky) বলা হয় কনিষ্ঠ আঙুল। এর সবচেয়ে বিপরীত পাশের আঙুলটিকে বলা হয় বৃদ্ধাঙুল।
নয়টি পেশি কনিষ্ঠ আঙুলটিকে নিয়ন্ত্রন করে:
তিনটি হল হাইপোথানার এমিনেঞ্চ, দুইটি এক্সট্রিন্সিক ফ্লেক্সরস, দুইটি এক্সট্রিন্সিক এক্সটেন্সরস, এবং আরো দুইটি হল ইনট্রিন্সিক পেশি:
বিঃ দ্রঃ: হাতের দোরসাল ইন্টারোশেই এর সাথে কনিষ্ঠ আঙুলের কোন সংযোগ নেই।
একটি কনিষ্ঠ আঙুলের শপথ ঠিক তখনই নেয়া হয় যখন একজন ব্যক্তির কনিষ্ঠ আঙুলের মিলন হয়। ঐতিহ্যগতভাবে, এটা মূলত বন্ধন বোঝায়। অর্থাৎ, যে শপথ ভেগে ফেলবে তাকে অবশ্যই তার কনিষ্ঠ আঙুল কেটে ফেলতে হবে। আবার, জাপানিজ ইয়াকুজাদের মধ্যে যারা অপরাধ করে তাদের কনিষ্ঠ আঙুল কেটে ফেলা হয়।
কানাডিয়ান প্রকৌশলীদের মধ্যে এক ধরণের আংটি ব্যবহার করা হয়। এটি কনিষ্ঠ আঙুলে পড়া হয়। আয়রন আংটিকে গর্বের বিষয় মনে করা হয়।
যুক্তরাজ্যে একজন ভদ্রলোক সবসময় একটি আংটি বাম হাতের কনিষ্ঠা আঙুলে পড়েন।। অবশ্য বর্তমানে তা বিভিন্ন আঙুলে পরার চল চালু হয়েছে।
মাতারবাড়ি তাপবিদ্যুৎ কেন্দ্র
মাতারবাড়ি বিদ্যুৎ কেন্দ্র হল বাংলাদেশের একটি কয়লা ভিত্তিক প্রস্তাবিত বিদ্যুৎ কেন্দ্র।এই বিদ্যুৎ কেন্দ্রটি মহেশখালী উপজেলায় মাতারবাড়িতে গড়ে তুলা হবে।৬০০ মেগাওয়াডটর মোট দুটি ইউনিট গড়া হবে।ফলে বিদ্যুৎ কেন্দ্রের উৎপাদন ক্ষমতা হবে ১২০০ মেগাওয়াট।
কাটোয়া তাপবিদ্যুৎ কেন্দ্র
কাটোয়া তাপবিদ্যুৎ কেন্দ্র হল পশ্চিমবঙ্গএর কাটোয়ায় নির্মাণাধিন একটি কয়লা ভিত্তিক বিদ্যুৎ কেন্দ্র।বিদ্যুৎ কেন্দ্রটি নির্মাণ করছে এনটিপিসি।এর মোট উৎপাদন ক্ষমতা হবে ১৩২০ মেগাওয়াট।।এই বিদ্যুৎ কেন্দ্রটি এনটিপিসি নির্মাণ করছে আগামীতে বিদ্যুৎ এর চাহিদার কথা ভেবে।
২০১০ সালে বাম আমলে কাটোয়া বিদ্যুৎ কেন্দ্রের জন্য ৫৫৬ একর জমি অধিগ্রহন করা হয়।পড়ে আরও জমি অধিগ্রহনের কথা থাকলেও রাজ্যে সরকার বদলের পর সরকার জমি অধিগ্রহন থেকে সরে আসে।ফলে এনটিপিসির ১৬০০ মেগাওয়াট বিদ্যুৎ কেন্দ্রটি ১৩২০ মেগাওয়াট করার কথা বলা হয়। কিন্তু এর জন্য ৮৫০ একর জমির প্রয়োজন ।রাজ্য সরকার ১৯৭ একর জমি দিতে রাজি হয়।বাকি জমি এনটিপিসিকে কিনতে হবে কৃষকের কাছ থেকে।৬৬০ মেগাওয়া্ট এর ২ টি ইউনিট এর প্রথমটির নির্মাণ শীগ্রই শুরু হবে।
অজিত কুমার
অজিত কুমার (জন্ম: ১ মে ১৯৭১) হচ্ছেন একজন ভারতীয় অভিনেতা যিনি তামিল সিনেমায় অভিনয়ের জন্য জনপ্রিয়। তাঁর অভিনয়ের সাথে উপরন্তু তিনি “২০০৪ সালে ব্রিটিশ ফরমুলা রেইসিং” এর ৩য় সিজনে "ফরমুলা ২" এর রেইসিং চালক হিসাবে অংশগ্রহণ করেন এবং ভারতের তৃতীয় সেরা মোটর গাড়ি চালকের স্বীকৃতি অর্জন করেন।
২০১৪ সালে “ফবর্স” ম্যাগাজিন সেরা ১০০ সেলিব্রেটির তালিকায় কুমারের নাম দেখা যায়।
অজিত কুমার ১৯৭১ সালের ১লা মে জন্মগ্রহণ করেন। তাঁর পিতা হচ্ছেন কেরালা থেকে একজন মালায়লীয় এবং তাঁর মা মোহিনী কলকাতার সিন্ধি জাতি থেকে। কুমার তাঁর পিতা-মাতার একটি অলাভজনক সংস্থা “মোহিনী-মানি ফাউন্ডেশন” খুলেন স্ব-স্বাস্থ্যবিধি, নাগরিক চেতনা এবং শহুরে জীবনের টানাটানি নিয়ে সচেতন করার জন্য।. কুমার তিন ভাইয়ের মধ্যে ২য়। তাঁর আরো দুটো জমজ বোন ছিল যারা বাল্যকালে মারা গিয়েছে।
কুমার একজন রেইস ড্রাইভার হয়ে সারা ভারত ঘুরে বেড়ান মুম্বাই, চেন্নাই এবং দিল্লিতে বিভিন্ন প্রতিযোগিতায় অংশগ্রহণের মাধ্যমে। তিনি ভারতীয় অল্প রেসারদের মধ্যে একজন যিনি আন্তর্জাতিক প্রতিযোগিতায় অংশগ্রহণ করেছেন। জার্মানী এবং মালেয়েশিয়াসহ তিনি বিভিন্ন দেশে রেইস প্রতিযোগিতায় অংশগ্রহণ করেন। তিনি ২০০৩ সালের ফরমুলা এশিয়া বিএমডব্লিউ চ্যাম্পিয়নশিপে চালিয়েছেন। ২০১০ সালে তিনি ফরমুলা ২ চ্যাম্পিয়নশিপেও রেইস করেন অন্যান্য দুই ভারতীয় রেইসার আরমান ইব্রাহিম এবং পার্থিব সুরেশওয়ারেন এর সাথে।
১৯৯৯ সালে “ওমরকালাম” ছবি শুটিং এর সময় অজিত তাঁর সহ-অভিনেত্রী “শালিনী” এর সাথে ডেট শুরু করেন। সেসময় পত্রিকাগুলোতে তাঁদের খবরগুলো নিত্যদিনের বিষয় হয়ে উঠে। অজিত ১৯৯৯ সালের জুনে শালিনীকে প্রেমে প্রস্তাব করেন এবং শালিনী তাঁর পরিবারের মতামতে রাজি হন। ২০০০ সালের এপ্রিলে তাঁদের বিবাহ চেন্নাইয়ে অনুষ্ঠিত হয়। ২০০৮ সালের ৩ জানুয়ারি চেন্নাইয়ে তাঁদের মেয়ে আনুষ্কা জন্মগ্রহণ করে এবং ২০১৫ সালের মার্চের ২ তারিখ তাঁদের দ্বিতীয় সন্তান ছেলে আদ্ভিক জন্মগ্রহণ করে। শালিনীর সাথে অজিতের বিয়ের ফলে অভিনেতা রিচার্ড রিশি এবং অভিনেত্রী শামিলী অজিতের শালক এবং শালিকা হন।
তামিল-নাড়ু স্টেট ফিল্ম এওয়ার্ড, ফিল্মফেয়ার এওয়ার্ড সহ মোট ২২টি চলচিত্র পরুস্কার জিতেছেন এবং আরো ৩৩টিতে মনোনীত হয়েছেন।
২০০০ এবং ২০০৯ সালে অজিত কুমার “কালিমামানি” সম্মাননায় ভূষিত হয়েছেন।
কিয়ানুশ রোস্তামি
কিয়ানুশ রোস্তামি (; জন্ম: ২৩ জুলাই, ১৯৯১) ইয়ারসেন অঞ্চলের কারমানশাহ প্রদেশের এসলামাবাদ-ই-গর্বে জন্মগ্রহণকারী বিশিষ্ট ইরানি কুর্দি অলিম্পিক ভারোত্তোলক। ২০১৬ সালের রিও অলিম্পিকে ইরান দলের অন্যতম সদস্য ছিলেন তিনি। ৮৫ কেজি বিষয়শ্রেণীতে অংশ নিয়ে প্রথম স্থান দখল করে স্বর্ণপদক জয় করেন। পাশাপাশি ৩৯৬ কেজি ভারোত্তোলন করে নতুন বিশ্বরেকর্ড স্থাপন করেন তিনি। এছাড়াও লন্ডনে অনুষ্ঠিত ২০১২ সালের গ্রীষ্মকালীন অলিম্পিকে ব্রোঞ্জপদক লাভ করেন তিনি। রোস্তামি ক্লিন এন্ড জার্ক বিভাগে অলিম্পিক রেকর্ড এবং সর্বমোট উত্তোলন করে বিশ্বরেকর্ডের অধিকারী হন। কোচবিহীন অবস্থায় নিজেই প্রশিক্ষণ নেন তিনি।
২০১১ সালে বিশ্ব ভারোত্তোলন চ্যাম্পিয়নশীপে পুরুষদের ৮৫ কেজি বিষয়শ্রেণীতে স্বর্ণপদক লাভ করেন। ২০১২ সালের গ্রীষ্মকালীন অলিম্পিকে ব্রোঞ্জপদক জয় করেন তিনি। পুরুষদের ৮৫ কেজি বিষয়শ্রেণীতে তিনি সর্বমোট ৩৮০ কেজি উত্তোলন করেন। জুন, ২০১৬ সালে জানা যায় যে, রৌপ্যপদক বিজয়ী আপ্তি অখাদভের নমুনা পরীক্ষায় নেতিবাচক ফলাফল আসায় পদকপ্রাপ্তি থেকে বঞ্চিত হবার সম্ভাবনা রয়েছে। ফলে তার পদকের পরিবর্তে রোস্তামি’র রৌপ্যপদক প্রাপ্তি ঘটতে পারে।
২০১৬ সালে ইরানের তেহরানে অনুষ্ঠিত ফজর কাপে প্রতিদ্বন্দ্বিতা করেন। নিজ ওজন শ্রেণীতে ক্লিন এন্ড জার্কে ২২০ কেজি উত্তোলন রেকর্ড ভঙ্গ করেন। এছাড়াও সর্বমোট ৩৯৫ কেজি তুলে নতুন রেকর্ড গড়েন।
২০১৬ সালের রিও অলিম্পিকে ৮৫ কেজি বিষয়শ্রেণীতে ইরানের প্রতিনিধিত্ব করেন তিনি। ক্লিন এন্ড জার্ক বিভাগে অল্প কয়েক মিনিট পূর্বে তিয়ান তাওয়ের গড়া ২১৭ কেজির সাথে যৌথভাবে অলিম্পিক রেকর্ড গড়েন এবং সর্বমোট ৩৯৬ কেজি তুলে বিশ্বরেকর্ডের অধিকারী হন।
ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ
ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশীপ ডাব্লিউডাব্লিউইর পেশাদারি কুস্তির একটি চ্যাম্পিয়নশীপ। এটি "র"-এর ডাব্লিউডাব্লিউই ট্যাগ টিম চ্যাম্পিয়নশীপের বিপরীত একটি চ্যাম্পিয়নশীপ। "স্ম্যাকডাউনের" মহাব্যবস্থাপক ড্যানিয়েল ব্রায়ান টুইটারের মাধ্যমে এই চ্যাম্পিয়নশীপটির ঘোষণা দেন এবং ২৩শে আগস্ট ২০১৬-এ "স্ম্যাকডাউনে" তিনি এই চ্যাম্পিয়নশীপটি উন্মোচন করেন।
28, 2022 অনুযায়ী,
ডাব্লিউডাব্লিউই স্ম্যাকডাউন নারী চ্যাম্পিয়নশিপ
ডাব্লিউডাব্লিউই স্ম্যাকডাউন নারী চ্যাম্পিয়নশীপ ডাব্লিউডাব্লিউইর পেশাদারি কুস্তির একটি চ্যাম্পিয়নশীপ। এটি "র"-এর ডাব্লিউডাব্লিউই নারী চ্যাম্পিয়নশীপের প্রতিরুপ একটি চ্যাম্পিয়নশীপ। "স্ম্যাকডাউনের" মহাব্যবস্থাপক ড্যানিয়েল ব্রায়ান টুইটারের মাধ্যমে এই চ্যাম্পিয়নশীপটির ঘোষণা দেন এবং ২৩শে আগস্ট ২০১৬-এ "স্ম্যাকডাউনে" তিনি এই চ্যাম্পিয়নশীপটি উন্মোচন করেন। এর বর্তমান চ্যাম্পিয়ন হলেন বেকি লিঞ্চ, এটি তার প্রথম রাজত্ব। তিনি ব্যাকলেশ (২০১৬)-এ কারমেলা, নিকি বেলা, নাটালিয়া, নাওমি এবং অ্যালেক্সা ব্লিসকে হারিয়ে উদ্বোধনী চ্যাম্পিয়ন হন।
আলেক্সা ব্লিছ
নাওমি
আলেক্সা ব্লিছ
নাটালিয়া
শার্লট ফ্লেয়ার
28, 2022 অনুযায়ী,
রাউজান বিদ্যুৎ কেন্দ্র
রাউজান বিদ্যুৎ কেন্দ্র বাংলাদেশের একটি গ্যাসচালিত তাপ বিদ্যুৎ কেন্দ্র। এটি বাংলাদেশ বিদ্যুৎ উন্নয়ন বোর্ড দ্বারা পরিচালিত ও এর মালিকানাধীন। চট্টগ্রাম শহর থেকে ২৫ কিলোমিটার (১৬ মাইল) উত্তর-পূর্বে চট্টগ্রাম-কাপ্তাই মহাসড়কের দক্ষিণ দিকে চট্টগ্রাম জেলা রাউজান উপজেলায় অবস্থিত। এর উৎপাদন ক্ষমতা ২১০ মেগাওয়াট। ফেণী গ্যাস ক্ষেত্র থেকে এই বিদ্যুৎ কেন্দ্রে গ্যাস সরবরাহ করা হয়।
১৯৯০ সালে বিদ্যুৎ কেন্দ্রটির নির্মাণ শুরু হয়। ১৯৯৩ সালে এর নির্মাণ শেষ হয়। চীনের জাতীয় যন্ত্রপাতি ও সরঞ্জাম আমদানি ও রপ্তানি কর্পোরেশনের সহযোগিতায় বিদ্যুৎ কেন্দ্রটি নির্মিত হয়।
২০০০ মেগাওয়াট বিদ্যুৎ কেন্দ্র এবং ১৮০ মেগাওয়াট বিদ্যুৎ উৎপাদনের ক্ষমতা দিয়ে দুটি অভিন্ন গ্যাস-চালিত ইউনিট এই বিদ্যুৎ কেন্দ্রে রয়েছে।
এস. এস. রাজামৌলি
এস. এস. রাজামৌলি (জন্মঃ কদুরি শ্রীশৌল শ্রী রাজামৌলি) হলেন একজন ভারতীয় চলচ্চিত্র পরিচালক এবং নাট্যকার, প্রধানত তাঁকে তেলুগু চলচ্চিত্রের কাজের জন্যই জানা যায়। তাঁকে ব্লকবাস্টার ছবি যেমন "মাগাধীরা" (২০০৯), "এগা" (২০১২) এবং "" (২০১৫) ছবিগুলোর পরিচালনাকারী হিসেবেই বেশি চেনা হয়। "" এর চিত্র প্রদর্শিত হয়েছিল বুসান আন্তর্জাতিক চলচ্চিত্র উৎসবে, "ভারতীয় চলচ্চিত্র উৎসব দ্য হেগ"-এর "ওপেন সিনেমা স্ট্র্যান্ড"-এ। স্পেনের সাইটেজ চলচ্চিত্র উৎসবে, ফ্রান্সের উটোপিয়ালেস চলচ্চিত্র উৎসব, তাইওয়ানের তাইপে’র গোল্ডেন হর্স চলচ্চিত্র উৎসব, এস্তোনিয়ার ট্যালিন ব্ল্যাক নাইটস্‌ চলচ্চিত্র উৎসব, প্যারিসের , পোল্যান্ডের পাঁচ পদের চলচ্চিত্র উৎসব, হনোলুলু’র হাওয়াই আন্তর্জাতিক চলচ্চিত্র উৎসব, ব্রাসেলস্‌, বেলজিয়াম-এর ব্রাসেলস আন্তর্জাতৎসবে ফ্যান্টাস্টিক চলচ্চিত্র উৎসব, এবং কান চলচ্চিত্র উৎসবে.
আকাশবাণী মৈত্রী
আকাশবাণী মৈত্রী বাংলা ভাষার একটি বহির্দেশীয় রেডিও স্টেশন। বাংলাদেশ ও ভারতের বাংলা ভাষাভাষীদের জন্য এই সম্প্রচার পরিসেবা চালু করে ভারতের সরকারি বেতার সংস্থা ‘অল ইন্ডিয়া রেডিও’। এজন্য কলকাতার হুগলি জেলার চুঁচুড়াতে এক হাজার মেগাওয়াট সম্পন্ন ট্রান্সমিটার বসানো হয় ফলে এটির সম্প্রচার কলকাতা ছাড়াও বাংলাদেশ থেকে শোনা যায়।
২০১৫ সালের জুনে ভারতের প্রধানমন্ত্রী নরেন্দ্র মোদির বাংলাদেশ সফরকালে ভারত ও বাংলাদেশের বিষয়বস্তু নিয়ে একটি রেডিও চ্যানেল প্রতিষ্ঠার বিষয় আলোচনা হয়। পরবর্তীতে ভারতের তথ্য ও সম্প্রচার মন্ত্রক এই রেডিও স্টেশন চালুর সিদ্ধান্ত নেয়। ২৩ আগস্ট ২০১৬ সালের ভারতীয় রাষ্ট্রপতি প্রণব মুখোপাধ্যায় কলকাতার রাজভবন থেকে আনুষ্ঠানিকভাবে এই চ্যানেলের উদ্বোধন করেন।
এই স্টেশন প্রতিদিন দুইভাগে ১৬ ঘণ্টা করে বাংলা অনুষ্ঠানমালা প্রচারিত করে।
বেলপাহাড়ি
বেলপাহাড়ি পশ্চিম মেদিনীপুর জেলার ঝাড়গ্রাম মহকুমার "বীনপুর-২ ব্লক" এর একটি গ্রাম।এই গ্রামটি একসময় মাওবাদি উপদ্রপ এলাকা ছিল।বর্তমানে রাজ্য সরকার বেলপাহাড়িকে একটি পর্যটন কেন্দ্র হিসেবে গড়ে তুলেছে।এখানে পর্যটন দপ্তরের একটি বাংলো রয়েছে।
মহম্মদ আনস
মহম্মদ আনস ইয়াহিয়া (জন্ম ১৭ সেপ্টেম্বর ১৯৯৪) একজন ভারতীয় দৌড়বিদ। যিনি ৪০০ মিটার ইভেন্টে অংশগ্রহণ করেন। ২০১৮ জাকার্তা, এশিয়ান গেমসে তিনি পুরুষদের ৪০০ মিটারে রৌপ্য পদক জিতেছেন সময় নিয়েছেন ৪৫.৬৯ সেকেন্ডে।
আনস ২০১৬ গ্রীষ্মকালীন অলিম্পিক-এ ৪০০ মিটার এবং ৪ x ৪৪০ মিটার রিলে এই দুই বিভাগে অংশগ্রহণ করেছিলেন এবং ২০১৮ সালে, কুইন্সল্যান্ডের গোল্ড কোস্টে অনুষ্ঠিত কমনওয়েলথ গেমসে, তিনি 
চতুর্থ হলেও (৪৫.৩১) সময় করে জাতীয় রেকর্ড গড়েন।
আনস, ২০১৬ সালের জুলাই-এ, পোল্যান্ডে-এর পোলিস অ্যাথলেটিক চ্যাম্পিয়নশিপে ৪০০ মিটার দৌড়ে ৪৫:৪০ সেকেন্ডে জাতীয় রেকর্ড ভেঙ্গে অলিম্পিকের জন্য যোগ্যতা অর্জন করেন এবং মিলখা সিং (১৯৫৬ ও ১৯৬০) এবং কে. এম. বিনু (২০০৪) পরে অলিম্পিকে ৪০০ মিটার ইভেন্ট জন্য যোগ্যতা অর্জনকারী তৃতীয় ভারতীয় ক্রীড়াবিদ হন।.
২০১৬ তে আনস বাঙ্গালুরুতে, ৪ x ৪০০ মিটার রিলে ইভেন্টের সদস্য হয়ে জাতীয় রেকর্ড ভাঙ্গতে সাহায্য করেন এবং তারা অলিম্পিকের জন্য নির্বাচিত হয়েছিল। আনস সহ আরো তিনজন কুন্হু মহম্মদ, আয়াসামি ধারুন এবং অরোকিয়া রাজীব ৩:০০:৯১ মিনিটে নতুন একটি জাতীয় রেকর্ড তৈরি করেন এবং চার সপ্তাহ আগে তুরস্কে করা নিজেদের ৩:০২:১৭ মিনিটে পুনর্বিন্যাস করে। এই কৃতির জন্য আন্তর্জাতিক স্তরে তাঁদেরকে ১৩তম স্থানে উঠতে সহায়তা করে। তিনি ভারতীয় গ্র্যান্ড প্রিক্সে ৪৫.৩২ সেকেন্ড সময় নিয়ে বাহামাতে আইএএএফ ওয়ার্ল্ড রিলে ইভেন্টে জন্য যোগ্যতা অর্জুন করেছিলেন।
ঝাড়গ্রাম মহকুমা
'ঝাড়গ্রাম মহকুমা হল ভারতের পশ্চিমবঙ্গ রাজ্যের ঝাড়গ্রাম জেলার অন্তর্গত একটি মহকুমা। ২০১৭ সালের ৪ এপ্রিল পশ্চিম মেদিনীপুর জেলা বিভাজিত হয়ে ঝাড়গ্রাম জেলা গঠিত হলে এই মহকুমাটি উক্ত জেলার অন্তর্ভুক্ত হয়।
এই মহকুমাটি ঝাড়খন্ড সীমান্তে অবস্থিত।এই মহকুমার মোট আয়তন ৫৩৯.৪৬ বর্গকিলোমিটার।এই মহকুমায় মোট ৮ টি সমষ্ঠি উন্নয়ন ব্লক রয়েছে।ব্লক গুলি হল- বীনপুর-১,বীনপুর-২,জামবোনি,গোপীবল্ফপুর-১,গোপীবল্ফপুর-২,ঝাড়গ্রাম।এই মহকুমার হাসপাতালটিকে বর্তমানে জেলা হাসপাতালে উন্নিত করা হয়েছে।ঝাড়গ্রাম মহকুমা নিয়ে পুলিশ জেলা গঠিত হয়েছে।বর্তমানে এই মহকুমাকে একটি জেলায় উন্নিত করার কথা রয়েছে।
হাসিবুর রেজা কল্লোল
হাসিবুর রেজা কল্লোল একজন তরুণ বাংলাদেশি চলচ্চিত্র পরিচালক। তাঁর পরিচালিত "সত্তা" ছবিতে শাকিব খান এবং ভারতের পাওলি দাম অভিনয় করেছেন।
হাসিবুর রেজা কল্লোল বাংলাদেশের যশোর জেলার ঘুরুলিয়া গ্রামে জন্মগ্রহন করেন। তার পিতার নাম আব্দুর রাজ্জাক এবং মায়ের নাম হাসিনা মমতাজ। তিনি যশোর মিউনিসিপ্যাল  প্রিপারেটরি হাই স্কুল থেকে এস,এস,সি পরীক্ষা পাশ করেন। এরপর তিনি যশোর ক্যান্টমেন্ট কলেজ থেকে এইচ, এস,সি পাশ করেন। পরে জাতীয় বিশ্ববিদ্যালয় থেকে কলা বিভাগে স্নাতক হন।
হাসিবুর রেজা কল্লোল জেসমিন আখতার বিথীর সাথে দাম্পত্য জীবন যাপন করছেন। তাদের সত্তা রেজা ও শিল্প রেজা নামে একটি কন্যা ও একটি পুত্র সন্তান রয়েছে।
তিনি একজন ফটোগ্রাফার হিসেবে দৈনিক প্রথম আলো নামক সংবাদ পত্রিকায় কর্ম জীবন শুরু করেন। এর পর তিনি বিভিন্ন সংবাদ মাধ্যমে ফটোগ্রাফার হিসেবে এবং সংবাদ প্রযোজক হিসেবে কাজ করেছেন। তার মধ্যে উল্লেখ যোগ্য গণমাধ্যম যেমন একুশে টেলিভিশন, বাংলা ভিশন, বৈশাখী টেলিভিশন, প্রভৃতি। এর পাশা পাশি তিনি টেলিফিল্ম ও নাটকের স্ক্রিপ্ট লেখা এবং পূর্ণ দৈর্ঘ্য ছায়াছবি নির্মাণ শুরু করেন। অন্ধ নিরাঙ্গম, সত্ত্বা বিশেষ ভাবে উল্লেখযোগ্য। সত্ত্বা চলচ্চিত্রে বাংলাদেশের জনপ্রিয় অভিনেতা শাকিব খান এবং ভারতীয় টলিউড অভিনেত্রী পাওলি দাম অভিনয় করেছেন।
হাসিবুর রেজা কল্লোল ফটোগ্রাফির জন্য এবং চলচ্চিত্রের জন্য বেশ কিছু পুরস্কার লাভ করেছেন।
আয়াসামী ধারুন
আয়াসামী ধারুন (জন্ম ৩১ডিসেম্বর ১৯৯৬)একজন ভারতীয় ক্রীড়াবীর যিনি ৪০০মিটার দৌড় এবং ৪০০ মিটার হার্ডল বিভাগে বিশেষজ্ঞ. তিনি ২০১৬ গ্রীষ্মকালীন অলিম্পিকে ৪x৪০০মিটার রিলে বিভাগে নির্বাচিত হন.
তিরুপ্পুর জেলার অভিনাষীর কাছাঁকাছি রাভুথামপালায়াম গ্রামে ৩১ডিসেম্বর ১৯৯৬ সালে ধারুন জন্মগ্রহন করেন. যখন তিনি চতুর্থ শ্রেণীতে তখন তাঁর বাবা যক্ষা রোগে মারা যান. ধারুনের মা একজন স্কুল শিক্ষিকা যদিও তাঁর বোন তামিলনারু হয়ে ভলিবল খেলেন.
ধারুন বি.এ পড়েন কর্ণাটকের 
মুদাবিড্রির আলভার আর্টস কলেজ থেকে. দশম শ্রেণীর পর্যন্ত তিনি তমিলনাড়ুর হয়ে খোখো খেলতেন এরপর তিনি নিজেকে দৌড়বীর হিসাবে প্রতিষ্ঠিত করেন.
ধারুন ৪০০মিটার হার্ডল দৌড়ে গুয়াহাটীর ২০১৬ সাউথ এশিয়া গেমসে ৫০.৫৪সেকেন্ডে জিতে সোনার পদক জয় করেন. এবং শেষ মুহূর্তে ০.০৩সেকেন্ডে তাঁর সহকর্মী ভারতীয় জীথিন পাল তাঁকে ছাড়িয়ে যান. 
2016 এর জুলাই মাসে তিনি বাঙ্গালোরে জাতীয় ৪x৪০০মিটার রিলে রেসে একটি নতুন রেকর্ড ভাঙ্গেন এবং অলিম্পিকে যাওয়ার যোগ্যতা অর্জন করেন. ধারুন সহ আরো তিনজন মহম্মদ আনস, কুন্হু মহম্মদ এবং অরোকিয়া রাজীব তুরস্ক যাওয়ার চার সপ্তাহ আগে ৩:০২:১৭ মিনিটে নতুন করে নিজেরাই একটি জাতীয় রেকর্ড তৈরি করেন। এই কর্মক্ষমতা আন্তর্জাতিক স্তরে তাঁদেরকে ১৩তম স্থানে উঠে যেতে সহায়তা করে। 1964এবং 2000 সালের পর এটাই তৃতীয় পুরুষ রিলে দল যাঁরা অলিম্পিকে অংশ নেন.
আবদুল্লাহ-আল-মাহমুদ
আবদুল্লাহ-আল-মাহমুদ (জন্ম: ১৬ জুলাই, ১৯৪৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবদুল্লাহ-আল-মাহমুদের জন্ম শেরপুর জেলার শ্রীবরদী উপজেলার কাকিলাকুড়া গ্রামে। তিনি পেশায় চিকিৎসক। বেসরকারি একটি মেডিকেল কলেজে অধ্যাপনা করেন। তাঁর বাবার নাম মফিজল হক এবং ময়ের নাম রোকেয়া হক। তাঁর স্ত্রীর নাম কামরুন্নেসা। তাঁদের দুই মেয়ে এক ছেলে।
আবদুল্লাহ-আল-মাহমুদ ১৯৭১ সালে ময়মনসিংহ মেডিকেল কলেজের চতুর্থ বর্ষের ছাত্র ছিলেন। মুক্তিযুদ্ধ শুরু হলে তিনি স্থানীয় প্রতিরোধ যোদ্ধাদের সঙ্গে যোগ দেন। পরে তাঁদের সঙ্গে ভারতের ঢালুতে আশ্রয় নেন। এখানে তাঁরা নিজেদের চেষ্টায় একটা প্রশিক্ষণকেন্দ্র গড়ে তোলেন।
১৯৭১ সালের জুন মাসের পর ভারতের ঢালু এলাকায় আনুষ্ঠানিক প্রশিক্ষণ শুরু হয় আবদুল্লাহ-আল-মাহমুদ এবং দলে থাকা অন্যান্যদের। আগস্ট মাসে তাঁকে ১১ নম্বর সেক্টরের ঢালু সাব-সেক্টরের অধিনায়ক হিসেবে দায়িত্ব দেওয়া হয় আবদুল্লাহ-আল-মাহমুদকে। এই সাব-সেক্টরের অপারেশনাল এলাকা ছিল হালুয়াঘাট, ঢালু, ময়মনসিংহ সড়ক পর্যন্ত। এসব এলাকায় আগস্ট মাস থেকে অনেক যুদ্ধ হয়। এর তিনি সরাসরি অংশ নেন। ১৯৭১ সালের ৩ অক্টোবর ছিলো রোজার মাসে ময়মনসিংহ জেলার হালুয়াঘাট উপজেলার তেলিখালীতে ছিলো পাকিস্তানিদের দুর্ভেদ্য একটি ঘাঁটি। তেলিখালী বাংলাদেশ-ভারত সীমান্তবর্তী গ্রাম। প্রতিরক্ষায় ছিল পাকিস্তানি সেনাবাহিনী ৩৩ পাঞ্জাব রেজিমেন্টের ১২৫ জনসহ রেঞ্জার্স ও রাজাকার। সব মিলিয়ে প্রায় ২৩৭ জন। দূরে বাঘাইতলীতে ছিল তাদের গোলন্দাজ বাহিনীর একটি দল। সেদিন রাত সাড়ে তিনটায় একসঙ্গে গর্জে উঠল শত শত অস্ত্র। গুলি-গোলার শব্দে গোটা এলাকা প্রকম্পিত। চারদিকে বারুদের উৎকট গন্ধ। ‘জয় বাংলা’ স্লোগান দিতে দিতে মুক্তিযোদ্ধারা এগিয়ে যাচ্ছেন শত্রুর বাংকার লক্ষ্য করে। তাঁদের সঙ্গে আছে মিত্রবাহিনীর রাজপুত রেজিমেন্ট। সব মিলিয়ে প্রায় ৮০০ জন। আবদুল্লাহ-আল-মাহমুদ একটি দলের নেতৃত্বে। তিনি কাট অব পার্টির দায়িত্বে। সম্মিলিত আক্রমণে পাকিস্তানি বাহিনীর প্রতিরোধ সেদিন একে একে ভেঙে পড়তে থাকে। একপর্যায়ে শুরু হয় হাতাহাতি যুদ্ধ। পাকিস্তানিদের পালিয়ে যাওয়ার পথ ছিল রুদ্ধ। ভোর পাঁচটার দিকে তাদের দিক থেকে গোলাগুলি বন্ধ হয়ে যায়। সেদিন যুদ্ধে পাকিস্তানি বাহিনীর একজন ছাড়া সবাই নিহত হয়। অন্যদিকে মুক্তিবাহিনীর ১৯ জন ও মিত্র বাহিনীর ৫৬ জন শহীদ হন।
আবদুল হালিম (বীর প্রতীক)
আবদুল হালিম (জন্ম: ৩০ জুন, ১৯৩৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবদুল হালিমের বাড়ি নোয়াখালী জেলার চাটখিল উপজেলার পরকোট ইউনিয়নের দক্ষিণ রায়দেবপুর গ্রামে। তাঁর বাবার নাম আহমদ আলী পালোয়ান এবং মায়ের নাম জরিনা খাতুন। তাঁর স্ত্রীর নাম হাজেরা বেগম। এ দম্পতির পাঁচ ছেলে, এক মেয়ে।
আবদুল হালিম ১৯৭১ সালে দিনাজপুর ইপিআর হেডকোয়ার্টারে কর্মরত ছিলেন। ২৮ মার্চ বেলা ৩টায় পাকিস্তান সেনাবাহিনীর একটি দল দিনাজপুর সেক্টর হেডকোয়ার্টারে আক্রমণ করে। এরপর ইপিআররাও পাকিস্তানিদের পাল্টা আক্রমণ করে। আবদুল মজিদ ছিলেন এন্টিট্যাংক গানচালক। তিনি সে সময় পাকিস্তানি অবস্থানে গোলাবর্ষণ করেন। পরে তারা হেডকোয়ার্টার থেকে বেরিয়ে এসে বিভিন্ন স্থানে অবস্থান নেন। ইপিআরদের প্রথম প্রতিরোধ পাকিস্তানিরা দিনাজপুর থেকে ৩১ মার্চ পালিয়ে যায়।
১৯৭১ সালের এপ্রিলের মাঝামাঝি রংপুর-সৈয়দপুর-দিনাজপুর সড়কের দশ মাইল এলাকায় অবস্থান নিয়েছেন একদল প্রতিরোধ যোদ্ধা। দলে ছিলেন ইপিআর, ছাত্র ও যুবক। এই দলের সঙ্গে ছিলেন ইপিআরের আবদুল হালিম। তিনি ছিলেন সিক্স পাউন্ডার গান অপারেটর। সৈয়দপুর সেনানিবাস থেকে এগিয়ে আসছে পাকিস্তানি সেনাবাহিনীর একটি বহর। এই বহরে আছে ট্যাংক, আর্টিলারি গান ও ২৬ ফ্রন্টিয়ার ফোর্স (এফএফ)। মুক্তিযোদ্ধাদের পাকিস্তানিদের সামরিক শক্তি প্রতিরোধ যোদ্ধাদের কয়েক গুণ। তারপরও প্রতিরোধ যোদ্ধারা তাদের আক্রমণ করলেন। শুরু হলো তুমুল যুদ্ধ। কিন্তু সে দিনের এই যুদ্ধ ছিল অসম যুদ্ধ। পাকিস্তান সেনাবাহিনীর ট্যাংক ও আর্টিলারির ব্যাপক গোলার সামনে প্রতিরোধ যোদ্ধারা বেশিক্ষণ টিকতে পারেননি। এক পর্যায়ে তারা ছত্রভঙ্গ হয়ে যেতে বাধ্য হন। ১৬ এপ্রিল দিনাজপুরের পতন হয়। দিনাজপুরের পতন হলে আবদুল হালিম আর মূল দলে যোগ দিতে পারেননি। তিনি কয়েকজনের সঙ্গে বিচ্ছিন্ন হয়ে পড়েন। এরপর তারা ভারতে যান। ভারত থেকে পরে তিনি নিজ এলাকায় চলে আসেন। আবদুল হালিম পরবর্তীতে দুই নং সেক্টরের রাজনগর সাবসেক্টর এলাকায় যুদ্ধ করেন। গণবাহিনীর একটি দলের সঙ্গে তিনি ছিলেন। এই দলের দলনেতা ছিলেন আবদুর রব চৌধুরী। তিনি ছিলেন সহদলনেতা। তাঁরা নোয়াখালী জোর রায়গঞ্জ ও দত্তপাড়াসহ আরো কয়েক স্থানে পাকিস্তানি বাহিনী বা তাদের সহযোগী রাজাকারদের বিরুদ্ধে যুদ্ধ করেছেন। দত্তপাড়ার যুদ্ধে স্থানীয় রাজাকার কমান্ডার ননী চেয়ারম্যান তাঁদের হাতে নিহত হয়।
লাল কাজল
লাল কাজল ১৯৮২ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন মতিন রহমান। এটি মতিন রহমান পরিচালিত প্রথম চলচ্চিত্র। ছায়াছবিটির কাহিনী লিখেছেন ফজল রহমান এবং চিত্রনাট্য ও সংলাপ লিখেছেন এটিএম শামসুজ্জামান। এতে প্রধান চরিত্রে অভিনয় করেছেন শাবানা, ফারুক, প্রবীর মিত্র, উজ্জ্বল, জুলিয়া প্রমুখ। চলচ্চিত্রটি ৭ম জাতীয় চলচ্চিত্র পুরস্কারে ১টি বিভাগে পুরস্কার অর্জন করে। এছাড়া শ্রেষ্ঠ চলচ্চিত্র হিসেবে বাচসাস পুরস্কার ও প্রযোজক সমিতি পুরস্কার অর্জন করে।লাল কাজল ছায়াছবিটির সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন ও খন্দকার ফারুক আহমদ। ছায়াছবিটির সঙ্গীতায়োজন হয় ঢাকার আলাউদ্দিন লিটল অর্কেস্ট্রায় এবং সঙ্গীত রেকর্ড করেন এমএ মজিদ।
৭ম জাতীয় চলচ্চিত্র পুরস্কার
বাচসাস পুরস্কার
প্রযোজক সমিতি পুরস্কার
রিভার ভিউ কালেক্টরেট স্কুল, রাজশাহী
রিভার ভিউ কালেক্টরেট স্কুল বাংলাদেশের রাজশাহী শহরের একটি শিক্ষা প্রতিষ্ঠান। এটি ১৯৪৭ সালে প্রতিষ্ঠিত হয়।
তৎকালীন জেলা প্রশাসক সরকারী কর্মকর্তা গনের শিশু সন্তানদের শিক্ষাদানের উদ্দেশ্যে ১৯৪৭ সালে ”প্রিপারেটরী স্কুল” নামে একটি ইংলিশ মিডিয়াম স্কুল স্থাপিত করেন। প্রতিষ্ঠালগ্ন থেকে স্কুলের নিয়মিত কমিটির সভাপতি জেলা প্রশাসক, রাজশাহী এবং অন্যান্য সদস্য সরকারের উচ্চ পদস্থ কর্মকর্তা, সরকারী স্কুলের প্রধান শিক্ষক ও এলাকার গণ্যমান্য ব্যক্তিবর্গ দ্বারা পরিচালিত। স্বাধীনতা উত্তর ১৯৭৩ সালে স্কুলটি “প্রিপারেটরী স্কুল” নামে পরিবর্তন করে “ রিভার ভিউ স্কুল করা হয়। ১৯৮৪ সালে স্কুলটি নিম্ন মাধ্যমিক এবং ১৯৮৬ সালে মাধ্যমিক বিদ্যালয়ে পরিণত হয়। ২০০৯ সালে শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড রাজশাহী কর্তৃক স্কুলটির নাম পরিবর্তিত হয়ে রিভার ভিউ কালেক্টরেট স্কুল রাখা হয়।
প্রতিষ্ঠা লগ্ন থেকে জেলা প্রশাসকের সভাপতিত্বে একটি ম্যানেজিং কমিটির মাধ্যমে স্কুলটি পরিচালিত হয়ে আসছে।
বর্তমানে স্কুলটিতে শিশু শ্রেণি থেকে ১০ম শ্রেণি পর্যন্ত পাঠদান করা হয়। মাধ্যমিক পর্যায়ে বিজ্ঞান, ব্যবসায় শিক্ষা ও মানবিক বিষয়ে পাঠদান করা হয়। বর্তমান শিক্ষকের সংখ্যা ১৫ জন এবং ছাত্র-ছাত্রী ৯'শতের অধিক ।
আবদুল হালিম (দ্ব্যর্থতা নিরসন)
আবদুল হালিম নামটি নিচের ব্যক্তিবর্গকে নির্দেশ করতে পারে:
নালিশ (চলচ্চিত্র)
নালিশ ১৯৮২ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন মমতাজ আলী। এটি নায়িকা শাবানার প্রযোজনা সংস্থা এসএস প্রডাকশনস লিমিটেডের ব্যানারে নির্মিত হয়। এতে প্রধান চরিত্রে অভিনয় করেছেন শাবানা, উজ্জ্বল, ইলিয়াস কাঞ্চন, সুচরিতা, আদিল প্রমুখ। ছায়াছবিটি ৭ম জাতীয় চলচ্চিত্র পুরস্কারে শ্রেষ্ঠ চিত্রগ্রাহক (রঙিন) বিভাগে পুরস্কার অর্জন করে।নালিশ ছায়াছবিটির সঙ্গীত পরিচালনা করেছেন আলী হোসেন। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন রথীন্দ্রনাথ রায়।
জাতীয় চলচ্চিত্র পুরস্কার
বধূ বিদায়
বধূ বিদায় ১৯৭৮ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কাজী জহির। ছায়াছবিটির কাহিনী ও সংলাপ লিখেছেন শেখ আব্দুর রহমান এবং চিত্রনাট্য লিখেছেন কাজী জহির। এতে প্রধান চরিত্রে অভিনয় করেছেন শাবানা, কবরী সারোয়ার, ও বুলবুল আহমেদ। চলচ্চিত্রটি ৪র্থ জাতীয় চলচ্চিত্র পুরস্কারে শ্রেষ্ঠ অভিনেতা ও শ্রেষ্ঠ চিত্রগ্রাহক (সাদাকালো) বিভাগে পুরস্কার অর্জন করে।ছায়াছবিটির সঙ্গীত পরিচালনা করেছেন দেবু ভট্টাচার্য। গীত রচনা করেছেন মোহাম্মদ মনিরুজ্জামান। এছাড়া জাতীয় কবি কাজী নজরুল ইসলাম রচিত "আমার যাবার সময় হল দাও বিদায়" গানটি এই ছায়ছবিতে ব্যবহৃত হয়েছে। বিভিন্ন গানে কণ্ঠ দিয়েছেন সাবিনা ইয়াসমিন ও রুনা লায়লা। ছায়াছবিতে সাবিনা ইয়াসমিনের কণ্ঠে "ইটুস খানি দেখো" ঢালিউডের অন্যতম ক্লাসিক একটি গান।
৪র্থ জাতীয় চলচ্চিত্র পুরস্কার
লংডিং জেলা
লংডিং জেলা (Pron:/lɒŋˈdɪŋ/) ভারতের উত্তরপূর্বাঞ্চলীয় রাজ্য অরুণাচল প্রদেশের ১৭ টি জেলার মধ্যে একটি ।ইহা অরুণাচল প্রদেশে সম্প্রতি নির্মিত জেলা যা তিরাপ জেলা দক্ষিণাংশকে উত্কীর্ণ করে গঠিত হয়। জেলাটি পূর্ব মিয়ানমারের সঙ্গে এবং পশ্চিমে ও দক্ষিণে নাগাল্যান্ড রাজ্যের সঙ্গে সীমানায় অংশীদারি। উত্তর দিকে তিরাপ জেলা যা থেকে ২০১২ সনে জেলাটি উত্কীর্ণ করা হয়েছিল। জেলাটির জনসংখ্যা প্রায়  ৬০০০০ এবং আয়তন প্রায় ১২০০ বর্গ কিলোমিটার। লংডিং-এ বছর জুড়ে মনোরম জলবায়ু রয়েছে। পাহাড়ী ভূখণ্ড কারণে, জেলাটির তাপমাত্রা পরিসর
১৫ ডিগ্রী (শীতকালে) থেকে ৩০ ডিগ্রী (গ্রীষ্মকালে)।
জেলাটি ঐতিহাসিকভাবে ওয়াঞ্চো জাতির লোকেদের বাসস্থান। কম উত্পাদনশীলতার জন্য় জেলাটি রাজ্যে সবচেয়ে অনগ্রসর অঞ্চল হিসেবে বিবেচিত । নতুন জেলা সৃষ্টির ক্ষেত্রে ৭ ই আগস্ট, ২০০৯ তারিখে প্রাক্তন মুখ্যমন্ত্রী দর্জি খাণ্ডুর সভাপতিত্বে রাজ্য মন্ত্রিসভায় অনুমোদন করা হয়। রাজ্য সরকার জেলাটির সীমানা চূড়ান্তকরণের জন্য ২৩ ই জুন, ২০১০ তারিখে একটি উচ্চ- ক্ষমতা কমিটি গঠন করে। ১১ ই আগস্ট ২০১১ তারিখে উচ্চ ক্ষমতা কমিটি কর্তৃক দাখিলকৃত  প্রতিবেদন অনুযায়ী, ২৬ ই সেপ্টেম্বর ২০১১ তারিখে নেপথ্যকণ্ঠভোটের মাধ্যমে অরুণাচল প্রদেশ অধ্য়াদেশ - ২০১১ পাশ দিয়ে লংডিং জেলাটি সৃষ্টি করা হয়।জেলাটি আনুষ্ঠানিকভাবে মুখ্যমন্ত্রী নবাম টুকি কর্তৃক ১৯ ই মার্চ ২০১২ তারিখে উদ্বোধন করা হয়।
জেলাটি ছয় মহকুমা নিয়ে গঠিত। যথাঃ- (১) লংডিং,(২) কানুবাড়ি, (৩) পংচুয়া, (৪) ওয়াক্কা, (৫) লাউনু ও (৬) পুমাও। ইহার অন্তর্ভুক্ত  গ্রামগুলো হচ্ছেঃ- লংফং, নিয়ানু, নিয়াউসা, সেনুয়া, সেনুয়া নক্সা, জেদুয়া, নজিনু, মিন্টং, চানু, লংচান, চুবাম, রুসা এবং রংলুয়া।
জেলাটিতে প্রধানত ওয়াঞ্চো জাতির লোকেদের বসবাস করে। এরা সাংস্কৃতিকভাবে নাগা মানুষদের মতই। এরা বন্দুক তৈরী, কাঠ খোদাই ও গুটিকা তৈরী ইত্য়াদির অভ্যাস করে থাকে। এরা এক ধরনের কর্তন এবং দগ্ধ চাষ অনুসরণ  যা ঝুম চাষ নামে পরিচিত।এখনও অনেক মানুষ সর্বপ্রাণবাদ অনুসরণ করে তবুও কয়েকজন খ্রিস্টধর্মে দীক্ষিত করেছেন। অন্যান্য় মানুষ নকটি মানুষ, কোন্য়াক মানুষ ও নাগা মানুষ অন্তর্ভুক্ত জেলাটিতে বসবাস করে।জেলাটিতে আনুমানিক  জনসংখ্যা ৬০,০০০ ।
ধুলোট
ধুলোট মেলা, বা, ধুলোট গান মেলা মূলতঃ ভারতীয় কীর্তনীয়াদের মহাসম্মেলন। গৌড়বঙ্গের প্রথিতযশা কীর্তনীয়ারা বছরে এক বার মিলিত হতেন নবদ্বীপের বড় আখড়ায়। নানা ঘরানার কীর্তনীয়ারা নিজেস্ব ঢঙে পরিবেশন করতেন কীর্তন গান। গরানহাটি, মনোহরশাহি, ময়নাডাল ও রেনেটি ঘরানার খ্যাতনামা কীর্তনীয়ারা আসতেন এখানে। গানমেলার শেষদিনে নগর সঙ্কীর্তনের সময় উদ্যোক্তা মাধব দত্ত পথের ধূলো দুহাতে তুলে ভক্তদের মাথায় নিক্ষেপ করতেন। সেই থেকেই এই উৎসবের নাম ‘ধুলোট’।
চণ্ডী লাহিড়ী জানিয়েছেন, ‘শ্রীপঞ্চমীর (মাঘ মাসের) পরে মাকরী সপ্তমী থেকে পরের কৃষ্ণ পক্ষের চতুর্থী পর্যন্ত গানমেলা বসতো। ভারত বিখ্যাত কীর্তনীয়া যামিনী মুখোপাধ্যায়, ধ্রুব দাস, বড় রসিক দাস, ছোট রসিক দাস, গণেশ দাস, সুরেন আচার্য, অবধূত বন্দোপাধ্যায়, রাধেশ্যাম দাস, রাধাবিনোদ দাস, রাধিকা গোস্বামী, গোপীবল্লব দাস, পণ্ডিতদাস বাবাজি, নবনীধর মিত্রঠাকুর ও খোলবাদক বিষ্ণু দাস, আশুতোষ দাস, মাখন দাস, পূর্ণ দাস আসতেন ও আসর জমাতেন। প্রতিবছর এই আসরে ১০০/১৫০ জন কীর্তনীয়া বাংলার নানা প্রান্ত থেকে যোগ দিতেন।’ আজ আর এই গান মেলার অস্তিত্ব নেই।
জতুয়া ঠাঁচ
জতুয়া ঠাঁচ হচ্ছে অসমীয়া ভাষায় প্রায় ব্যবহৃত শব্দের সমিষ্ট, যা বিশেষ অর্থ বুঝানোর জন্য ব্যবহার করা হয়। জতুয়া ঠাঁচের গুয়াহাটির শব্দাৰ্থ আলাদা, কিন্তু বাক্যে ব্যবহার হলে ভিন্ন এবং বিশেষ অর্থ বুঝায়। জতুয়া ঠাঁচের ইংরেজী ভাষার সমার্থক শব্দ হচ্ছে Idiom ।
নিচে কিছু জনপ্ৰিয় জতুয়া ঠাঁচের তালিকা দেয়া হলঃ
পোর্ট লুইস
পোর্ট লুইস হল মরিশাসের রাজধানী । এটা পোর্ট লুইস জেলায় অবস্থিত । পোর্ট লুয়স হল দেশের অর্থনিতি, সংস্কৃত, রাজনৈতিক ও বিখ্যাত শহর । পোর্ট লুয়সের জনসংখ্যা ছিল ১,৪৮,০০১ (২০১২) ।
রোন্ডা রাউজি
রোন্ডা জেন রাউজি () (জন্ম: ফেব্রুয়ারী ১, ১৯৮৭) হলেন একজন আমেরিকার মিশ্র মার্শাল আর্টিস্ট, জুডো খেলোয়াড়, WWE ডাব্লিউ ডাব্লিউ ই সুপারস্টার এবং অভিনেত্রী। তিনি প্রথম আমেরিকান নারী হিসেবে ২০০৮ গ্রীষ্মকালীন অলিম্পিকে জুডোতে পদক জয়লাভ করেন। তিনি সাবেক ইউএফসি নারী ব্যান্টামওয়েট চ্যাম্পিয়ন এবং সর্বশেষ স্ট্রাইকফোর্স নারী ব্যান্টামওয়েট চ্যাম্পিয়ন। তিনি টানা ১২টি মিশ্র মার্শাল আর্টস ম্যাচে অপরাজিত ছিলেন, এর মধ্যে ৬টি ছিল ইউএফসিতে। তিনি হলি হোমের কাছে হেরে ইউএফসিতে তার একমাত্র হারের স্বাদ গ্রহণ করেন। তিনি ঐ ১২টি খেলার ১১টিতে জয়লাভ করেন প্রথম রাউন্ডে, এর মধ্যে ৯টি ছিল আর্মবারের মাধ্যমে। রাউজি গকর হায়াস্টান একাডেমীর গকর চিভিচ্যান এবং গ্লেনডেল ফাইটিং ক্লাবের এডমণ্ড তারভারড্যানের কাছ হতে প্রশিক্ষণ গ্রহণ করেন। তিনি ২০১৫ সালে গুগলে সবচেয়ে বেশি খোঁজা মানুষদের মধ্যে তৃতীয় স্থান অধিকার করেন।
মে ২০১৫ সালে দুইটি ম্যাগাজিন রোন্ডাকে সবচেয়ে "প্রভাবশালী" সক্রিয় ক্রীড়াবিদ হিসেবে স্বীকৃতি দেয়। একই বছরের সেপ্টেম্বরে ইএসপিএনের অনলাইন ভিত্তিক একটি ভোটে ভোটাররা তাকে "সর্বকালের শ্রেষ্ঠ নারী ক্রীড়াবিদ" নির্বাচিত করে। সেই মাসেই তিনি দাবি করেন যে তিনি ইউএফসিতে নারী এবং পুরুষদের মধ্যে সবচেয়ে বেশি পারিশ্রমিক পাওয়া যোদ্ধা। তিনি ২০১৪ সালে দ্য এক্সপেনডেবলস ৩-এর মাধ্যমে অভিনয়য়ের জগতে পদার্পণ করেন। সেই সাথে ২০১৫ সালের ফিউরিয়াস ৭ এবং এনটারেজ-এর মতো চলচিত্রে তিনি অভিনয় করেছেন।
মার্চ ২০১৬ অনুযায়ী রোন্ডা ইউএফসি নারী ব্যান্টামওয়েটের ২ নম্বর এবং শারডগের মতে ৩ নম্বর যোদ্ধা। শারডগ এবং ফাইট ম্যাট্রিক্স তাকে নারী মিশ্র মার্শাল আর্টিস্টদের মধ্যে ৪ নম্বর পাউন্ড-প্রতি-পাউন্ড যোদ্ধা হিসেবে স্বীকৃতি দিয়েছে।
আখেনাতেন
আখেনাতেন (; ইখনাতন, ইখনাটন, আখেনাটেন বা আখেনেতন নামেও পরিচিত; অর্থ "আটেন এর উপাসক") অষ্টাদশ রাজবংশের একজন প্রাচীন মিশরীয় ফারাও ছিলেন। তার শাসনকাল ছিল ১৭ বছর এবং তিনি আনুমানিক ১৩৩৪ বা ১৩৩৬ খ্রিষ্টপূর্বে মারা যান। তিনি ঐতিহ্যগত মিশরীয় বহুঈশ্বরবাদ ত্যাগ করা এবং একেশ্বরবাদের প্রবর্তন করার জন্যে বিশেষভাবে উল্লেখযোগ্য ছিলেন। তার একেশ্বরবাদের উপাসনার দেবতা ছিলেন আটেন। প্রাচীন মিশরের গোড়ার দিকের একটি শিলালিপিতে আটেনকে তুলনা করা হয়েছে যেমন তারার তুলনায় সুর্য। পরবর্তীতে আটেনকে শুধুমাত্র দেবতা না বলে, সাধারণ দেবতাদের চেয়ে উচ্চ অবস্থানে সৌর দেবতা বলা হতো।
মার্টিন গ্যারিক্স
মার্টিজিন জেরার্ড গ্যারিটসেন () যিনি মার্টিন গ্যারিক্স নামে অধিক পরিচিত। তিনি একজন ডাচ ডিজে, রেকর্ড প্রযোজক এবং গায়ক। তিনি বর্তমানে "ডিজে ম্যাগাজিন"-এর তালিকায় ১ নম্বর স্থানে রয়েছেন। স্পিনিন রেকর্ডস ছেড়ে দেয়ার পর ২০১৬ সালে তিনি "এসটিএমপিডি রেকর্ডস" নামে একটি লেবেল প্রতিষ্ঠা করেন।
গ্যারিটসেন ৮ বছর বয়সে গিটার বাজানো শেখে। ২০০৪ সালের ২০০৪ গ্রীষ্মকালীন অলিম্পিকে টিয়েস্টোকে গান পরিবেশন করতে দেখে তিনি ডিজে হওয়ার ইচ্ছা পোষণ করেন। টিয়েস্টোর ""ট্রাফিক"" নামক একটি তাকে অধিক অনুপ্রেরণা যোগায়, এরই প্রেক্ষিতে তিনি এফএল স্টুডিও নামক একটি সফটওয়্যার ডাউনলোড করেন এবং এর মাধ্যমে গান তৈরি শুরু করেন। ২০১৩ সালে তিনি উটরেচ-এর হারমান ব্রাড একাডেমী হতে স্নাতক অর্জন করেন। তিনি অন্যান্য শিল্পীদের পেছনে থেকে তাদের গান তৈরি করে দেন, এর জন্য তার প্রতি ৫০টি গানের ১টি জনসম্মুখে আসে।
বিগ বস ৯
বিগ বস ৯ অনুষ্ঠানটি বিগ বস: ডাবল ট্রাবল নামেও পরিচিত। এটি ভারতীয় টেলিভিশন রিয়ালিটি শো বিগ বসের নবম আসর। প্রতিবারের মতো এই আসরও সালমান খান উপস্থাপনা করেন। এটি ১১ অক্টোবর ২০১৫ হতে কালারসে প্রচারিত হয়। ২৩ জানুয়ারী ২০১৬-এ এই আসরের অন্তিম পর্ব অনুষ্ঠিত হয়। প্রিন্স নারুলা এই আসরের বিজয়ী এবং রিশাব সিনহা প্রথম রানার আপ হয়।
বিগ বসের ঘরটি লোনাওয়ালা, পুনেতে অবস্থিত। এই আসরে ঘরের অংশটুকু খুব বড় পরিসরে এবং বহিঃউদ্যানের অংশটুকু ইডেনের বাগানের আদলে নিপুণভাবে সাজানো হয়। ৬ সেপ্টেম্বর ২০১৫ সালে এই আসরের প্রথম প্রচারমূলক ভিডিও প্রকাশিত হয়। প্রতি আসরের মতো এই আসরেও ঘরের মধ্যে কোন টিভি সংযোগ, টেলিফোন, ইন্টারনেট সংযোগ, ঘড়ি, কলম এবং কাগজ ছিল না।
১৪ জন বাসিন্দা নিয়ে প্রথমে খেলা শুরু হলেও পরবর্তীতে বেশ কিছু ওয়াইল্ড কার্ড এন্ট্রি প্রবেশ করান হয়। এই আসরে সর্বমোট ২০ জন সদস্য ঘরের ভিতর বসবাস করে।